
P R O J E K T V E N D I M

Nr. ______, datë _____._____.2026

PËR
MIRATIMIN E LISTËS SË LLOJEVE TË HUAJA OSE LLOJEVE TË HUAJA INVAZIVE DHE PROCEDURAT PËR NDALIMIN DHE/OSE FUTJEN E TYRE NË PIKAT DOGANORE TË VENDIT[footnoteRef:1] [1:  Ky projektvendim përafron plotësisht Rregullorjen (BE) nr. 1143/2014 e Parlamentit Evropian dhe e Këshillit, datë 22 tetor 2014, për parandalimin dhe menaxhimin e futjes dhe përhapjes së llojeve të huaja pushtuese, e ndryshuar (CELEX 32014R1143), botuar në Gazetën Zyrtare të Bashkimit Evropian, Seria L 317, datë 4.11.2014, fq. 35-55.
] 

Në mbështetje të nenit 100 të Kushtetutës dhe të pikës 6 të nenit 32, të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, me propozimin e ministrit të Mjedisit, Këshilli i Ministrave

VENDOSI:

KREU I
DISPOZITA TË PËRGJITHSHME
Neni 1
Objekti
1. Ky vendim:
a) miraton listën kombëtare të llojeve të huaja invazive, sipas Shtojcës I, dhe listën e llojeve të huaja nën vëzhgim, sipas Shtojcës II, që i bashkëlidhen këtij vendimi dhe janë pjesë përbërëse e tij;
b) përcakton rregullat për të parandaluar, minimizuar dhe zbutur ndikimin negativ mbi biodiversitetin e introduktimit dhe të përhapjes në territorin e Republikës së Shqipërisë, të qëllimshëm ose të paqëllimshëm, të llojeve të huaja invazive;
c) përcakton kufizimet për llojet e huaja invazive, lejet për kërkimin shkencor dhe ruajtjen ex-situ, masat emergjente, planet e veprimit për rrugët e hyrjes, sistemin e mbikëqyrjes, zbulimin e hershëm, çrrënjosjen e shpejtë, masat e menaxhimit dhe të restaurimit;
ç) përcakton procedurat për ndalimin dhe/ose futjen e llojeve të huaja invazive në pikat doganore të vendit dhe kontrollet zyrtare përkatëse;
d) përcakton autoritetet dhe institucionet përgjegjëse, rikuperimin e kostove, pjesëmarrjen e publikut dhe raportimin.
Neni 2
Fusha e zbatimit
1. Ky vendim zbatohet për të gjitha llojet e huaja invazive, në veçanti për llojet e përfshira në Shtojcën I dhe për llojet që u nënshtrohen masave emergjente sipas nenit 13 të këtij vendimi, si dhe, për aq sa parashikohet shprehimisht, për llojet e huaja nën vëzhgim të Shtojcës II.
2. Ky vendim nuk zbatohet për:
a) llojet që ndryshojnë shtrirjen e tyre natyrore pa ndërhyrjen e njeriut, si përgjigje ndaj ndryshimit të kushteve ekologjike dhe ndryshimeve klimatike;
b) organizmat e modifikuar gjenetikisht, sipas kuptimit të legjislacionit në fuqi për organizmat e modifikuar gjenetikisht;
c) patogjenët që shkaktojnë sëmundje të kafshëve, ku sëmundje e kafshëve nënkupton shfaqjen e infeksioneve dhe infestimeve te kafshët, të shkaktuara nga një ose më shumë patogjenë të transmetueshëm te kafshët ose te njerëzit, të cilët rregullohen nga legjislacioni në fuqi për shërbimin veterinar dhe shëndetin e kafshëve;
ç) dëmtuesit e bimëve që rregullohen nga legjislacioni në fuqi për mbrojtjen e bimëve, përfshirë dëmtuesit e listuar ose objekt masash sipas Rregullores (BE) 2016/2031 të Parlamentit Evropian dhe të Këshillit;
d) llojet e listuara në Shtojcën IV të Rregullores (KE) nr. 708/2007 të Këshillit, kur përdoren në akuakulturë;
dh) mikroorganizmat e prodhuar ose të importuar për t’u përdorur në produkte për mbrojtjen e bimëve, të autorizuara tashmë ose për të cilat vlerësimi është në proces sipas legjislacionit në fuqi për produktet për mbrojtjen e bimëve;
e) mikroorganizmat e prodhuar ose të importuar për t’u përdorur në produkte biocide, të autorizuara tashmë ose për të cilat vlerësimi është në proces sipas legjislacionit në fuqi për produktet biocide.
3. Ky vendim zbatohet pa cenuar dispozitat e ligjit nr. 9587, datë 20.7.2006, “Për mbrojtjen e biodiversitetit”, të ndryshuar, për llojet e huaja që nuk janë lloje të huaja invazive, dhe legjislacionin në fuqi për zonat e mbrojtura, gjuetinë, peshkimin dhe akuakulturën, mbrojtjen e bimëve, shërbimin veterinar dhe legjislacionin doganor.
Neni 3
Përkufizime
Për qëllimet e këtij vendimi, termat e mwposhtwm kanw kwto kuptime:
1. “çrrënjosje ose asgjësim” është heqja e plotë dhe e përhershme e një popullate të llojeve të huaja invazive me mjete vdekjeprurëse ose jovdekjeprurëse;
2. “ekzemplar” është çdo individ i gjallë i një lloji të huaj invaziv, si dhe çdo pjesë e riprodhueshme e tij, përfshirë gametët, farat, vezët dhe materialet e shumimit;
3. “i përhapur gjerësisht” është një lloj i huaj invaziv, popullata e të cilit e ka kaluar fazën e natyralizimit, në të cilën popullata është vetëmbajtëse, dhe është përhapur duke kolonizuar një pjesë të madhe të shtrirjes së mundshme ku ajo mund të mbijetojë dhe të riprodhohet;
4. “introduktim” është lëvizja, si pasojë e ndërhyrjes së njeriut, e një lloji jashtë shtrirjes së tij natyrore;
5. “kërkim” është puna përshkruese ose eksperimentale, e kryer në kushte të rregulluara për të përftuar gjetje të reja shkencore ose për të zhvilluar produkte të reja, përfshirë fazat fillestare të identifikimit, karakterizimit dhe izolimit të tipareve gjenetike të llojeve të huaja invazive, të ndryshme nga tiparet që e bëjnë një lloj invaziv, vetëm për aq sa është thelbësore për të mundësuar shumimin e këtyre tipareve në lloje joinvazive;
6. “kontroll i popullatës” është çdo veprim vdekjeprurës ose jovdekjeprurës, i zbatuar mbi një popullatë të llojeve të huaja invazive, duke minimizuar njëkohësisht ndikimin mbi llojet jo të synuara dhe habitatet e tyre, me qëllim që numri i individëve të mbahet sa më i ulët që të jetë e mundur, në mënyrë që, edhe pse lloji nuk mund të çrrënjoset, aftësia e tij invazive dhe ndikimi negativ mbi biodiversitetin, shërbimet ekosistemike përkatëse, shëndetin e njeriut ose ekonominë të minimizohen;
7. “kufizim ose frenim i përhapjes” është çdo veprim që synon krijimin e barrierave, i cili minimizon rrezikun që një popullatë e një lloji të huaj invaziv të shpërndahet dhe të përhapet përtej zonës së pushtuar;
8. “leje” është akti administrativ i lëshuar nga ministria sipas Kreut III të këtij vendimi, si miratimi i parashikuar në nenin 32 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, që lejon mbajtjen dhe trajtimin e llojeve të huaja invazive në mbajtje të izoluar për qëllimet dhe në kushtet e përcaktuara në të;
9. “lloj i huaj” është çdo ekzemplar i gjallë i një lloji, nënlloji ose taksoni më të ulët të kafshëve, bimëve, kërpudhave ose mikroorganizmave, i introduktuar jashtë shtrirjes së tij natyrore; ai përfshin çdo pjesë, gametë, farë, vezë ose materiale shumimi të këtyre llojeve, si dhe çdo hibrid, varietet ose racë që mund të mbijetojë dhe më pas të riprodhohet;
10. “lloj i huaj invaziv” është një lloj i huaj, introduktimi ose përhapja e të cilit është konstatuar se kërcënon ose ndikon negativisht mbi biodiversitetin dhe shërbimet ekosistemike përkatëse;
11. “lloj i huaj invaziv shqetësues për Bashkimin Evropian” është një lloj i huaj invaziv i përfshirë në listën e llojeve të huaja invazive shqetësuese për Bashkimin, të miratuar nga Komisioni Evropian në zbatim të nenit 4 të Rregullores (BE) nr. 1143/2014 me Rregulloren zbatuese (BE) 2016/1141, e ndryshuar, dhe i renditur në Pjesën A të Shtojcës I të këtij vendimi;
12. “lloj i huaj invaziv shqetësues për Republikën e Shqipërisë” është një lloj i huaj invaziv, i ndryshëm nga një lloj i huaj invaziv shqetësues për Bashkimin Evropian, për të cilin vlerësohet, mbi bazën e provave shkencore, se ndikimi negativ i lëshimit dhe i përhapjes së tij, edhe kur nuk është konstatuar plotësisht, ka rëndësi për territorin e Republikës së Shqipërisë ose për një pjesë të tij dhe kërkon veprim në nivel kombëtar, dhe i cili renditet në Pjesën B të Shtojcës I të këtij vendimi;
13. “lloj i huaj nën vëzhgim” është një lloj i huaj i pranishëm në territorin e Republikës së Shqipërisë, i renditur në Shtojcën II të këtij vendimi, sjellja e të cilit në ekosistem monitorohet dhe introduktimi i ekzemplarëve të rinj të të cilit i nënshtrohet vlerësimit të rrezikut;
14. “mbajtje e izoluar” është mbajtja e një organizmi në mjedise të mbyllura, nga të cilat arratisja ose përhapja nuk është e mundur;
15. “menaxhim” është çdo veprim vdekjeprurës ose jovdekjeprurës që synon çrrënjosjen, kontrollin e popullatës ose kufizimin e një popullate të një lloji të huaj invaziv, duke minimizuar njëkohësisht ndikimin mbi llojet jo të synuara dhe habitatet e tyre;
16. “rrugë hyrjeje” janë rrugët dhe mekanizmat e introduktimit dhe të përhapjes së llojeve të huaja invazive;
17. “ruajtje ex-situ” është ruajtja e përbërësve të diversitetit biologjik jashtë habitatit të tyre natyror;
18. “shërbime ekosistemike” janë kontributet e drejtpërdrejta dhe të tërthorta të ekosistemeve në mirëqenien e njeriut;
19. “zbulim i hershëm” është konfirmimi i pranisë së një ose më shumë ekzemplarëve të një lloji të huaj invaziv në mjedis, përpara se ai të jetë përhapur gjerësisht.
Neni 4
Autoritetet dhe institucionet përgjegjëse
1. Ministria përgjegjëse për mjedisin (në vijim “ministria”) është autoriteti kompetent për zbatimin e këtij vendimi. Ajo propozon listat dhe përditësimin e tyre, lëshon dhe revokon lejet, vendos masat emergjente, urdhëron masat e çrrënjosjes, propozon dhe bashkwrendon hartimin e planeve tw veprimit dhe të menaxhimit, bashkërendon institucionet përgjegjëse, përfaqëson Republikën e Shqipërisë në bashkëpunimin ndërkombëtar në këtë fushë dhe raporton sipas nenit 27 të këtij vendimi.
2. Agjencia Kombëtare e Mjedisit (AKM) është institucioni teknik dhe shkencor për zbatimin e këtij vendimi. Ajo kryen ose bashkërendon vlerësimet e rrezikut, ngre dhe administron sistemin e mbikëqyrjes dhe bazën kombëtare të të dhënave, konfirmon zbulimin e hershëm, përgatit propozimet teknike për masat dhe projektplanet, u jep mbështetje teknike autoriteteve doganore dhe monitoron efektivitetin e masave të çrrënjosjes, të menaxhimit dhe të restaurimit.
3. Agjencia Kombëtare e Zonave të Mbrojtura (AKZM) zbaton mbikëqyrjen, zbulimin e hershëm dhe masat e çrrënjosjes, të menaxhimit dhe të restaurimit në rrjetin e zonave të mbrojtura dhe u jep të dhënat sistemit të mbikëqyrjes.
4. Autoritetet doganore kryejnë kontrollet zyrtare sipas Kreut VI të këtij vendimi. Struktura përgjegjëse inspektuese në fushën e mjedisit kontrollon zbatimin e kufizimeve dhe të kushteve të lejeve brenda territorit, sipas nenit 49 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, dhe legjislacionit në fuqi për inspektimin. Njësitë e vetëqeverisjes vendore njoftojnë zbulimet në territorin e tyre, zbatojnë masat e çrrënjosjes dhe të menaxhimit në sipërfaqet që administrojnë dhe marrin pjesë në informimin e publikut. Institucionet kërkimore-shkencore dhe të arsimit të lartë bashkëpunojnë me AKM-në për vlerësimin e rrezikut, mbikëqyrjen dhe identifikimin e llojeve.

KREU II
LISTA KOMBËTARE E LLOJEVE TË HUAJA INVAZIVE DHE VLERËSIMI I RREZIKUT
Neni 5
Lista kombëtare
1. Lista kombëtare e llojeve të huaja invazive (në vijim “lista kombëtare”) përbëhet nga:
a) Pjesa A, që përfshin llojet e huaja invazive shqetësuese për Bashkimin Evropian, sipas listës së Bashkimit;
b) Pjesa B, që përfshin llojet e huaja invazive shqetësuese për Republikën e Shqipërisë.
2. Llojet e Pjesës A dhe të Pjesës B u nënshtrohen njësoj kufizimeve dhe masave të këtij vendimi, përveç kur ky vendim parashikon ndryshe.
3. Lista e llojeve të huaja nën vëzhgim e Shtojcës II përfshin llojet e huaja të pranishme në territorin e Republikës së Shqipërisë, për të cilat nuk është konstatuar ende ndikim i konsiderueshëm negativ. Për këto lloje zbatohen neni 8 pika 5, neni 15 dhe neni 16 i këtij vendimi. Introduktimi i ekzemplarëve të rinj të tyre lejohet vetëm pas vlerësimit të rrezikut sipas nenit 8 dhe miratimit sipas nenit 32 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar.
4. Llojet e përfshira në Pjesën A të Shtojcës I, të shënuara me shenjën (*), u nënshtrohen kufizimeve dhe masave të parashikuara në këtë vendim që nga hyrja e tij në fuqi. Për llojet e tjera të përfshira në Pjesën A të Shtojcës I, këto kufizime dhe masa bëhen të zbatueshme nga data e anëtarësimit të Republikës së Shqipërisë në Bashkimin Evropian. Deri në atë datë, ndaj tyre nuk zbatohen dispozitat kufizuese të këtij vendimi. 
Neni 6
Kriteret për përfshirjen në listën kombëtare
1. Në Pjesën A të Shtojcës I përfshihen të gjitha llojet e përfshira në listën e Bashkimit, në versionin e saj në fuqi, me emërtimin shkencor dhe sinonimet sipas asaj liste, përfshirë llojet për të cilat lista e Bashkimit parashikon një datë të mëvonshme zbatimi.
2. Një lloj i huaj invaziv përfshihet në Pjesën B të Shtojcës I vetëm nëse plotëson të gjitha kriteret e mëposhtme:
a) konstatohet, mbi bazën e provave shkencore të disponueshme, se është i huaj për territorin e Republikës së Shqipërisë;
b) konstatohet, mbi bazën e provave shkencore të disponueshme, se është i aftë të krijojë një popullatë të qëndrueshme dhe të përhapet në mjedis, në kushtet aktuale dhe në kushtet e parashikueshme të ndryshimeve klimatike;
c) ka të ngjarë, mbi bazën e provave shkencore të disponueshme, që të ketë ndikim të konsiderueshëm negativ mbi biodiversitetin ose shërbimet ekosistemike përkatëse dhe mund të ketë gjithashtu ndikim negativ mbi shëndetin e njeriut ose ekonominë;
ç) provohet, me anë të një vlerësimi të rrezikut të kryer sipas nenit 8 të këtij vendimi, se kërkohet veprim në nivel kombëtar për të parandaluar introduktimin, vendosjen ose përhapjen e tij;
d) ka të ngjarë që përfshirja në listë të parandalojë, minimizojë ose zbusë efektivisht ndikimin e tij negativ.
3. Gjatë përfshirjes në Pjesën B merren në konsideratë kostoja e zbatimit, kostoja e mosveprimit, efektiviteti i kostos dhe aspektet social-ekonomike. Përparësi u jepet llojeve që nuk janë ende të pranishme në territor ose janë në një fazë të hershme invazioni dhe kanë më shumë të ngjarë të kenë ndikim të konsiderueshëm negativ, si dhe llojeve të vendosura tashmë që kanë ndikimin negativ më të konsiderueshëm.
4. Një lloj i huaj përfshihet në Shtojcën II kur është i pranishëm në territor, plotëson kriteret e shkronjave “a” dhe “b” të pikës 2 të këtij neni dhe ka nevojë për vëzhgim të mëtejshëm përpara se të vlerësohet përmbushja e kritereve të tjera.
Neni 7
Përditësimi i listave
1. Ministria, mbi bazën e vlerësimeve të AKM-së, i propozon Këshillit të Ministrave përditësimin e Shtojcave I dhe II:
a) brenda 6 (gjashtë) muajve nga hyrja në fuqi e çdo ndryshimi të listës së Bashkimit, për Pjesën A;
b) sa herë që një vlerësim i rrezikut e justifikon shtimin, heqjen ose kalimin e një lloji nga një shtojcë ose pjesë në tjetrën;
c) në çdo rast, pas rishikimit të plotë të listave, që kryhet të paktën çdo 3 (tre) vjet.
2. Çdo person fizik ose juridik, institucion ose organizatë mund t’i propozojë ministrisë përfshirjen e një lloji në listë, duke paraqitur emrin e llojit, provat shkencore të disponueshme dhe, kur e ka, një vlerësim të rrezikut. AKM-ja e shqyrton propozimin brenda 90 (nëntëdhjetë) ditëve dhe i paraqet ministrisë mendimin teknik.
3. Projektpërditësimi i listave i nënshtrohet konsultimit publik sipas nenit 26 të këtij vendimi dhe këshillimit me ministrinë përgjegjëse për bujqësinë, për llojet që lidhen me bujqësinë, peshkimin dhe akuakulturën.
Neni 8
Vlerësimi i rrezikut
1. Vlerësimi i rrezikut në lidhje me shtrirjen aktuale dhe të mundshme të llojeve të huaja invazive për qëllimet e nenit 6 pika 2 të këtij vendimi ose kur paraqitet një kërkesë për përfshirjen e një lloji në listën e Bashkimit, kryhet nga AKM-ja, në bashkëpunim me institucionet kërkimore-shkencore, dhe përmban:
a) një përshkrim të llojit, me identitetin e tij taksonomik, historikun dhe shtrirjen e tij natyrore dhe të mundshme;
b) një përshkrim të modeleve dhe dinamikës së riprodhimit dhe të përhapjes së tij, përfshirë një vlerësim nëse ekzistojnë kushtet mjedisore të nevojshme për riprodhimin dhe përhapjen e tij;
c) një përshkrim të rrugëve të mundshme të introduktimit dhe të përhapjes së llojit, të qëllimshme ose të paqëllimshme, përfshirë, kur është e nevojshme, mallrat me të cilat lloji shoqërohet zakonisht;
ç) një vlerësim të hollësishëm të rrezikut të introduktimit, vendosjes dhe përhapjes në rajonet biogjeografike përkatëse, në kushtet aktuale dhe në kushtet e parashikueshme të ndryshimeve klimatike;
d) një përshkrim të shpërndarjes aktuale të llojit, përfshirë nëse lloji është i pranishëm tashmë në Republikën e Shqipërisë, në Bashkimin Evropian ose në vendet fqinje, dhe një parashikim të shpërndarjes së tij të mundshme në të ardhmen;
dh) një përshkrim të ndikimit negativ mbi biodiversitetin dhe shërbimet ekosistemike përkatëse, përfshirë mbi llojet vendase, zonat e mbrojtura dhe habitatet e rrezikuara, si dhe mbi shëndetin e njeriut, sigurinë dhe ekonominë, përfshirë një vlerësim të ndikimit të mundshëm në të ardhmen, duke pasur parasysh njohuritë shkencore të disponueshme;
e) një vlerësim të kostove të mundshme të dëmit;
ë) një përshkrim të përdorimeve të njohura të llojit dhe të përfitimeve sociale dhe ekonomike që rrjedhin nga këto përdorime.
2. Vlerësimi i rrezikut kryhet me metoda shkencore, mbi bazën e teknikave të njohura të vlerësimit dhe të standardeve kombëtare dhe ndërkombëtare, duke marrë parasysh metodologjinë e përcaktuar me Rregulloren e deleguar (BE) 2018/968 të Komisionit dhe udhëzimet e organizatave ndërkombëtare në të cilat Republika e Shqipërisë është palë. Ndikimi i konsiderueshëm negativ mbi biodiversitetin ose shërbimet ekosistemike përkatëse, si dhe mbi shëndetin e njeriut ose ekonominë, konsiderohet rrethanë rënduese.
3. Metodologjia e hollësishme, formati i raportit të vlerësimit të rrezikut dhe procedura e rishikimit të tij nga ekspertë të pavarur miratohen me urdhër të ministrit, pas mendimit teknik tw AKM-sw, brenda 6 (gjashtë) muajve nga hyrja në fuqi e këtij vendimi.6
4. Vlerësimi i rrezikut kryhet për çdo lloj që propozohet për përfshirje në Pjesën B të Shtojcës I, për çdo lloj që i nënshtrohet masave emergjente sipas nenit 13 dhe për çdo lloj të huaj nën vëzhgim përpara kalimit të tij në Shtojcën I.
5. Kur kërkohet introduktimi i ekzemplarëve të rinj të një lloji të huaj nën vëzhgim ose i një lloji të huaj që nuk është i pranishëm në territor, vlerësimi i rrezikut sipas këtij neni është pjesë e vlerësimit të ndikimit në mjedis të parashikuar në nenin 32 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, dhe përballohet nga kërkuesi.

KREU III
PARANDALIMI
Neni 9
Kufizimet
1. Llojet e huaja invazive të përfshira në Shtojcën I nuk lejohet, në mënyrë të qëllimshme:
a) të futen në territorin e Republikës së Shqipërisë, përfshirë transitin nën mbikëqyrje doganore;
b) të mbahen, përfshirë në mbajtje të izoluar;
c) të shumohen, përfshirë në mbajtje të izoluar;
ç) të transportohen drejt, nga ose brenda territorit të Republikës së Shqipërisë, me përjashtim të transportit të ekzemplarëve drejt mjediseve të përcaktuara për çrrënjosjen ose asgjësimin e tyre;
d) të hidhen në treg;
dh) të përdoren ose të shkëmbehen;
e) të lejohen të riprodhohen, të rriten ose të kultivohen, përfshirë në mbajtje të izoluar;
ë) të lëshohen në mjedis.
2. Për llojet e Shtojcës I nuk jepet miratimi për importin ose introduktimin e qëllimshëm i parashikuar në nenin 32 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, dhe autoritetet doganore nuk lejojnë futjen e tyre në territor, përveç rasteve të mbuluara nga një leje e vlefshme sipas nenit 10 të këtij vendimi.
3. Kufizimet e pikës 1 të këtij neni nuk zbatohen për:
a) veprimtaritë e mbuluara nga një leje e vlefshme sipas nenit 10 të këtij vendimi, brenda kufijve të saj;
b) masat e çrrënjosjes, të kontrollit të popullatës, të kufizimit dhe të menaxhimit të urdhëruara ose të miratuara sipas këtij vendimi, përfshirë transportin e ekzemplarëve drejt mjediseve të asgjësimit;
c) mbajtjen e kafshëve të shoqërimit dhe të stoqeve tregtare sipas dispozitave kalimtare të neneve 30 dhe 31 të këtij vendimi.
4. Organet shtetërore, qendrore dhe vendore, si dhe personat fizikë dhe juridikë që ushtrojnë veprimtari të lidhura me rrugët e hyrjes, marrin të gjitha masat e nevojshme për të parandaluar introduktimin ose përhapjen e paqëllimshme, përfshirë nga pakujdesia e rëndë, të llojeve të huaja invazive të Shtojcës I, në përputhje me planet e veprimit të nenit 14 të këtij vendimi.
Neni 10
Lejet për kërkimin shkencor dhe ruajtjen ex-situ
1. Në shmangie nga kufizimet e shkronjave “a”, “b”, “c”, “ç”, “dh” dhe “e” të pikës 1 të nenit 9 të këtij vendimi, ministria mund t’u lëshojë personave fizikë ose juridikë, publikë ose privatë (në vijim “subjekti”), leje për të kryer kërkim shkencor mbi llojet e huaja invazive të Shtojcës I ose ruajtje ex-situ të tyre, në mbajtje të izoluar. Kur përdorimi i produkteve që rrjedhin nga llojet e huaja invazive është i pashmangshëm për përparimin e shëndetit të njeriut, leja mund të përfshijë edhe prodhimin shkencor dhe përdorimin e mëpasshëm mjekësor.
2. Leja lëshohet vetëm për veprimtari të kryera në mbajtje të izoluar, që plotësojnë të gjitha kushtet e mëposhtme:
a) lloji i huaj invaziv mbahet dhe trajtohet në mbajtje të izoluar, në përputhje me nenin 11 të këtij vendimi;
b) veprimtaria kryhet nga personel me kualifikimin e duhur, sipas kërkesave të përcaktuara në leje;
c) transporti drejt dhe nga mbajtja e izoluar kryhet në kushte që përjashtojnë arratisjen e llojit të huaj invaziv, siç përcaktohen në leje;
ç) në rastin e llojeve të huaja invazive që janë kafshë, ato shënjohen ose identifikohen ndryshe në mënyrë efektive, kur është e përshtatshme, duke përdorur metoda që nuk shkaktojnë dhimbje, shqetësim ose vuajtje të shmangshme;
d) rreziku i arratisjes, i përhapjes ose i largimit menaxhohet efektivisht, duke marrë parasysh identitetin, biologjinë dhe mjetet e shpërndarjes së llojit, veprimtarinë dhe mbajtjen e izoluar të parashikuar, ndërveprimin me mjedisin dhe faktorë të tjerë përkatës;
dh) subjekti ka hartuar një sistem mbikëqyrjeje të vazhdueshme dhe një plan emergjence që mbulon arratisjen ose përhapjen e mundshme, përfshirë një plan çrrënjosjeje, të miratuar nga ministria. Nëse ndodh një arratisje ose përhapje, plani i emergjencës zbatohet menjëherë dhe leja mund të revokohet, përkohësisht ose përgjithmonë.
3. Leja kufizohet në një numër llojesh të huaja invazive dhe ekzemplarësh që nuk tejkalon kapacitetin e mbajtjes së izoluar. Ajo përfshin kufizimet e nevojshme për të zbutur rrezikun e arratisjes ose të përhapjes së llojit në fjalë dhe i shoqëron në çdo kohë ekzemplarët të cilëve u referohet, kur ata mbahen, futen në territor dhe transportohen.
4. Ministria e revokon lejen, përkohësisht ose përgjithmonë, në çdo kohë:
a) nëse ndodhin ngjarje të paparashikuara me ndikim negativ mbi biodiversitetin ose shërbimet ekosistemike përkatëse; revokimi justifikohet me arsye shkencore dhe, kur informacioni shkencor është i pamjaftueshëm, mbi bazën e parimit të kujdesit paraprak, duke respektuar rregullat e Kodit të Procedurave Administrative;
b) nëse subjekti shkel kushtet e lejes ose të nenit 11 të këtij vendimi;
c) nëse ndodh arratisje ose përhapje nga mbajtja e izoluar.
5. Në rast revokimi, subjekti, brenda afatit të caktuar nga ministria, i transferon ekzemplarët te një subjekt tjetër i pajisur me leje ose i asgjëson ato në mënyrë humane, nën mbikëqyrjen e strukturës përgjegjëse inspektuese në fushën e mjedisit, me shpenzimet e veta.
6. Lejet e lëshuara sipas këtij neni dhe subjektet mbajtëse të tyre inspektohen të paktën një herë në vit nga struktura përgjegjëse inspektuese në fushën e mjedisit, me mbështetjen teknike të AKM-së, për verifikimin e përmbushjes së kushteve të lejes.
Neni 11
Mbajtja e izoluar
Ekzemplarët konsiderohen se mbahen në mbajtje të izoluar nëse plotësohen të gjitha kushtet e mëposhtme:
a) ekzemplarët janë fizikisht të izoluar dhe nuk mund të arratisen, të përhapen ose të largohen nga persona të paautorizuar nga mjediset ku mbahen;
b) protokollet e pastrimit, të trajtimit të mbetjeve dhe të mirëmbajtjes sigurojnë që asnjë ekzemplar ose pjesë e riprodhueshme nuk mund të arratiset, të përhapet ose të largohet nga persona të paautorizuar;
c) largimi i ekzemplarëve nga mjediset, asgjësimi ose shkatërrimi ose asgjësimi human i tyre kryhet në mënyrë të tillë që të përjashtohet shumimi ose riprodhimi jashtë mjediseve.
Neni 12
Procedura e lëshimit të lejes dhe regjistri publik
1. Kërkesa për leje i paraqitet ministrisë dhe përmban:
a) të dhënat e subjektit, përfshirë emrin, adresën dhe personin përgjegjës;
b) emrat shkencorë dhe të zakonshëm të llojeve të huaja invazive për të cilat kërkohet leja dhe kodet përkatëse të Nomenklaturës së Kombinuar, kur ekzemplarët futen në territor;
c) numrin ose vëllimin e ekzemplarëve;
ç) qëllimin dhe përshkrimin e veprimtarisë dhe kohëzgjatjen e kërkuar;
d) përshkrimin e hollësishëm të mjediseve të mbajtjes së izoluar dhe të masave që sigurojnë përmbushjen e kushteve të nenit 11 të këtij vendimi, si dhe të masave për transportin;
dh) vlerësimin e rrezikut të arratisjes së llojit, të shoqëruar me masat zbutëse të rrezikut;
e) sistemin e mbikëqyrjes së vazhdueshme dhe planin e emergjencës, përfshirë planin e çrrënjosjes;
ë) të dhënat për kualifikimin e personelit dhe çdo provë tjetër të nevojshme për vlerësimin e përmbushjes së kushteve të neneve 10 dhe 11 të këtij vendimi.
2. Ministria, pas marrjes së mendimit teknik të AKM-së dhe, kur e vlerëson të nevojshme, pas verifikimit në vend të mjediseve të mbajtjes së izoluar, vendos brenda 60 (gjashtëdhjetë) ditëve nga paraqitja e kërkesës së plotë. Refuzimi arsyetohet me shkrim. Kundër vendimit mund të bëhet ankim sipas Kodit të Procedurave Administrative.
3. Leja lëshohet sipas formatit të Shtojcës III të këtij vendimi, i cili ndjek formatin e dokumentit të lejes të përcaktuar me Rregulloren zbatuese (BE) 2016/145 të Komisionit, dhe shoqëron ekzemplarët në çdo kohë.
4. Ministria mban regjistrin publik të lejeve, që publikohet dhe përditësohet pa vonesë në faqen zyrtare të saj në internet dhe përmban, për çdo leje, të paktën:
a) emrat shkencorë dhe të zakonshëm të llojeve të huaja invazive për të cilat është lëshuar leja;
b) numrin ose vëllimin e ekzemplarëve;
c) qëllimin për të cilin është lëshuar leja;
ç) kodet e Nomenklaturës së Kombinuar, kur është rasti.
5. Regjistri i pikës 4 të këtij neni është pjesë e regjistrit të parashikuar në nenin 32 pika 5 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar.
6. Për veprimtari të tjera nga ato të pikës 1 të nenit 10 të këtij vendimi, të justifikuara nga interesi publik madhor, përfshirë arsye të natyrës sociale ose ekonomike, leja mund të lëshohet vetëm në kushtet e neneve 10 dhe 11 dhe në përputhje me nenin 25 pika 3 shkronja “a” të këtij vendimi.
Neni 13
Masat emergjente
1. Kur ka prova për praninë në territorin e Republikës së Shqipërisë, ose për rrezikun e afërt të introduktimit në të, të një lloji të huaj invaziv që nuk është i përfshirë në Shtojcën I, por për të cilin AKM-ja ka konstatuar, mbi bazën e provave paraprake shkencore, se ka të ngjarë të plotësojë kriteret e nenit 6 pika 2 të këtij vendimi, ministri vendos menjëherë, me urdhër, masa emergjente që konsistojnë në cilindo prej kufizimeve të nenit 9 pika 1 të këtij vendimi.
2. Urdhri i masave emergjente publikohet në faqen zyrtare të ministrisë dhe u njoftohet autoriteteve doganore, AKZM-së, strukturës përgjegjëse inspektuese në fushën e mjedisit dhe njësive të vetëqeverisjes vendore të prekura, të cilat e zbatojnë atë menjëherë.
3. AKM-ja kryen pa vonesë vlerësimin e rrezikut sipas nenit 8 për llojin objekt të masave emergjente, duke pasur parasysh informacionin teknik dhe shkencor të disponueshëm, dhe në çdo rast brenda 24 (njëzet e katër) muajve nga data e urdhrit, me qëllim përfshirjen e llojit në Shtojcën I.
4. Masat emergjente kanë fuqi deri në përfshirjen e llojit në Shtojcën I ose, kur vlerësimi i rrezikut nuk e justifikon përfshirjen, deri në shfuqizimin e tyre me urdhër të ministrit, por jo më gjatë se 24 (njëzet e katër) muaj. Kur Komisioni Evropian miraton masa emergjente ose e përfshin llojin në listën e Bashkimit, masat kombëtare ndryshohen ose shfuqizohen përkatësisht.
Neni 14
Rrugët e hyrjes dhe planet e veprimit
1. AKM-ja, në bashkëpunim me institucionet kërkimore-shkencore, autoritetet doganore, ministrinë përgjegjëse për bujqësinë, ministrinë përgjegjëse për transportin dhe autoritetet portuale, kryen, brenda 18 (tetëmbëdhjetë) muajve nga hyrja në fuqi e këtij vendimi, një analizë të plotë të rrugëve të introduktimit dhe të përhapjes së paqëllimshme të llojeve të huaja invazive të Shtojcës I, në territorin tokësor dhe në ujërat detare të Republikës së Shqipërisë, dhe identifikon rrugët e hyrjes që kërkojnë veprim prioritar për shkak të vëllimit të llojeve ose të dëmit të mundshëm të shkaktuar nga llojet që hyjnë përmes tyre (“rrugët prioritare të hyrjes”).
2. Brenda 3 (tre) vjetëve nga hyrja në fuqi e këtij vendimi, ministri miraton me urdhër një plan të vetëm veprimi ose një grup planesh veprimi për të trajtuar rrugët prioritare të hyrjes. Planet e veprimit përfshijnë afate kohore për veprimet dhe përshkruajnë masat që do të miratohen dhe, sipas rastit, veprimet vullnetare dhe kodet e praktikës së mirë, për të trajtuar rrugët prioritare të hyrjes dhe për të parandaluar introduktimin dhe përhapjen e paqëllimshme të llojeve të huaja invazive në territor ose brenda tij.
3. Planet e veprimit përfshijnë, në veçanti, masa të bazuara në një analizë të kostove dhe të përfitimeve, me qëllim që:
a) të rrisin ndërgjegjësimin;
b) të minimizojnë ndotjen e mallrave, të produkteve, të mjeteve të transportit dhe të pajisjeve me ekzemplarë të llojeve të huaja invazive, përfshirë masa për të trajtuar transportin e llojeve të huaja invazive nga vendet e tjera;
c) të sigurojnë kontrolle të përshtatshme në kufi, të ndryshme nga kontrollet zyrtare të Kreut VI të këtij vendimi.
4. Planet e veprimit bashkërendohen, për aq sa është e mundur, me shtetet fqinje dhe me shtetet e rajonit biogjeografik dhe të nënrajonit detar të përbashkët, dhe rishikohen e përditësohen të paktën çdo 6 (gjashtë) vjet.
5. Hartimi, ndryshimi dhe rishikimi i planeve të veprimit i nënshtrohen pjesëmarrjes së publikut sipas nenit 26 të këtij vendimi.

KREU IV
MBIKËQYRJA, ZBULIMI I HERSHËM DHE ÇRRËNJOSJA E SHPEJTË
Neni 15
Sistemi i mbikëqyrjes
1. Brenda 18 (tetëmbëdhjetë) muajve nga hyrja në fuqi e këtij vendimi, AKM-ja ngre, si pjesë të rrjetit të inventarizimit dhe të monitorimit të biodiversitetit, sistemin e mbikëqyrjes së llojeve të huaja invazive, i cili mbledh dhe regjistron të dhëna për praninë në mjedis të llojeve të huaja invazive nëpërmjet vëzhgimit, monitorimit ose procedurave të tjera, për të parandaluar përhapjen e tyre në territor ose brenda tij.
2. Sistemi i mbikëqyrjes:
a) mbulon territorin tokësor dhe ujërat territoriale detare të Republikës së Shqipërisë, për të përcaktuar praninë dhe shpërndarjen e llojeve të huaja invazive, si të rejave ashtu edhe atyre të vendosura tashmë;
b) është mjaftueshëm dinamik për të zbuluar me shpejtësi shfaqjen në mjedis, në territor ose në një pjesë të tij, të çdo lloji të huaj invaziv prania e të cilit nuk njihej më parë;
c) mbështetet mbi sistemet ekzistuese të monitorimit të mjedisit, të habitateve dhe llojeve, të ujërave dhe të mjedisit detar, është i përputhshëm me to dhe shmang dyfishimin e tyre, si dhe shfrytëzon të dhënat e kontrolleve zyrtare në kufi;
ç) merr parasysh ndikimin dhe veçoritë ndërkufitare, në masën e mundshme;
d) përdoret për monitorimin e efektivitetit të masave të çrrënjosjes, të kontrollit të popullatës, të kufizimit dhe të restaurimit, përfshirë ndikimin e tyre mbi llojet jo të synuara.
3. AKM-ja ngre dhe administron bazën kombëtare të të dhënave për llojet e huaja invazive, në të cilën regjistrohen të dhënat e mbikëqyrjes, njoftimet e zbulimit, masat e marra dhe rezultatet e tyre, si dhe lejet e lëshuara. Baza e të dhënave është e aksesueshme për publikun, me përjashtim të të dhënave personale dhe të të dhënave të mbrojtura sipas legjislacionit në fuqi, dhe ndërtohet në mënyrë të përputhshme me sistemin evropian të informacionit për llojet e huaja (EASIN).
4. Institucionet publike, njësitë e vetëqeverisjes vendore dhe institucionet kërkimore-shkencore i japin sistemit të mbikëqyrjes të dhënat që disponojnë për praninë e llojeve të huaja invazive. Sistemi pranon dhe verifikon edhe njoftimet e qytetarëve.
5. Rregullat e hollësishme për funksionimin e sistemit të mbikëqyrjes, protokollet e monitorimit, formatin e të dhënave dhe mënyrën e raportimit të tyre miratohen me urdhër të ministrit brenda 12 (dymbëdhjetë) muajve nga hyrja në fuqi e këtij vendimi.
Neni 16
Zbulimi i hershëm dhe njoftimi
1. AKM-ja përdor sistemin e mbikëqyrjes dhe informacionin e mbledhur gjatë kontrolleve zyrtare në kufi për të konfirmuar zbulimin e hershëm të introduktimit ose të pranisë së llojeve të huaja invazive të Shtojcës I, në veçanti:
a) shfaqjen në territor ose në një pjesë të tij të çdo lloji të Shtojcës I, prania e të cilit nuk njihej më parë në territor ose në atë pjesë të tij;
b) rishfaqjen në territor ose në një pjesë të tij të çdo lloji të Shtojcës I, pasi ai është raportuar si i çrrënjosur.
2. Çdo institucion publik, njësi e vetëqeverisjes vendore, subjekt i pajisur me leje, operator ekonomik dhe person që administron ose përdor tokë, ujëra ose mjedise ku konstaton praninë e një lloji të huaj invaziv të Shtojcës I, të panjohur më parë në atë zonë, e njofton menjëherë dhe jo më vonë se 5 (pesë) ditë nga konstatimi AKM-në ose AKZM-në, kur konstatimi bëhet në një zonë të mbrojtur. Njoftimi bëhet edhe nëpërmjet mjeteve elektronike të vëna në dispozicion nga AKM-ja.
3. AKM-ja e verifikon njoftimin dhe konfirmon ose përjashton zbulimin e hershëm brenda 10 (dhjetë) ditëve nga marrja e tij, e regjistron në bazën kombëtare të të dhënave dhe informon menjëherë ministrinë, AKZM-në, strukturën përgjegjëse inspektuese në fushën e mjedisit dhe njësinë e vetëqeverisjes vendore të prekur.
4. Ministria njofton me shkrim, pa vonesë, shtetet fqinje të prekura ose potencialisht të prekura, sipas nenit 34 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, për çdo zbulim të hershëm të konfirmuar.
Neni 17
Çrrënjosja e shpejtë
1. Pas konfirmimit të zbulimit të hershëm dhe brenda 3 (tre) muajve nga njoftimi i tij sipas nenit 16 pika 3, ministri urdhëron, në zbatim të nenit 33 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, masat e çrrënjosjes së llojit të huaj invaziv, mbi bazën e propozimit teknik të AKM-së, përveç kur merret vendimi i parashikuar në nenin 18 të këtij vendimi.
2. Urdhri përcakton zonën e ndërhyrjes, metodat, institucionin zbatues, afatet, mënyrën e financimit dhe detyrimet e pronarëve dhe të përdoruesve të tokës, të ujërave dhe të mjediseve të prekura, të cilët lejojnë hyrjen dhe kryerjen e masave.
3. Metodat e përdorura duhet të jenë efektive për arritjen e heqjes së plotë dhe të përhershme të popullatës së llojit të huaj invaziv në fjalë, duke pasur parasysh siç duhet shëndetin e njeriut dhe mjedisin, veçanërisht llojet jo të synuara dhe habitatet e tyre, dhe duke siguruar që kafshëve t’u kursehet çdo dhimbje, shqetësim ose vuajtje e shmangshme, në përputhje me legjislacionin në fuqi për mbrojtjen dhe mirëqenien e kafshëve.
4. AKM-ja monitoron efektivitetin e çrrënjosjes nëpërmjet sistemit të mbikëqyrjes dhe vlerëson ndikimin mbi llojet jo të synuara, sipas rastit. Kur popullata konstatohet e çrrënjosur, AKM-ja e regjistron këtë në bazën kombëtare të të dhënave dhe informon ministrinë.
5. Ministria informon shtetet fqinje të prekura për masat e çrrënjosjes, për efektivitetin e tyre dhe për çrrënjosjen e popullatës.
Neni 18
Vendimi për moszbatimin e çrrënjosjes
1. Ministri mund të vendosë, me urdhër të arsyetuar, mbi bazën e provave të forta shkencore të paraqitura nga AKM-ja dhe brenda 2 (dy) muajve nga konfirmimi i zbulimit të hershëm, të mos zbatojë masa çrrënjosjeje, nëse plotësohet të paktën një nga kushtet e mëposhtme:
a) provohet se çrrënjosja është teknikisht e parealizueshme, sepse metodat e disponueshme të çrrënjosjes nuk mund të zbatohen në mjedisin ku është vendosur lloji i huaj invaziv;
b) një analizë kosto-përfitim provon, mbi bazën e të dhënave të disponueshme dhe me siguri të arsyeshme, se kostot do të jenë, në afat të gjatë, jashtëzakonisht të larta dhe joproporcionale me përfitimet e çrrënjosjes;
c) metodat e çrrënjosjes nuk janë të disponueshme ose janë të disponueshme, por kanë ndikim shumë të rëndë negativ mbi shëndetin e njeriut, mjedisin ose lloje të tjera.
2. Urdhri shoqërohet me provat e shkronjave “a”, “b” dhe “c” të pikës 1 dhe publikohet në faqen zyrtare të ministrisë.
3. Kur nuk zbatohen masa çrrënjosjeje, ministri urdhëron masa kufizimi për të shmangur përhapjen e mëtejshme të llojit të huaj invaziv në pjesë të tjera të territorit dhe në shtetet fqinje, dhe lloji u nënshtrohet masave të menaxhimit sipas Kreut V të këtij vendimi.

KREU V
MENAXHIMI I LLOJEVE TË HUAJA INVAZIVE TË PËRHAPURA GJERËSISHT
Neni 19
Masat e menaxhimit
1. Për llojet e huaja invazive të Shtojcës I, të cilat AKM-ja i ka konstatuar si të përhapura gjerësisht në territorin e Republikës së Shqipërisë, ministri miraton me urdhër, brenda 18 (tetëmbëdhjetë) muajve nga përfshirja e llojit në Shtojcën I ose nga konstatimi i përhapjes së gjerë, plane menaxhimi për një lloj ose për grupe llojesh, që përmbajnë masa efektive menaxhimi, në mënyrë që ndikimi i tyre mbi biodiversitetin, shërbimet ekosistemike përkatëse dhe, kur është e zbatueshme, mbi shëndetin e njeriut ose ekonominë të minimizohet.
2. Masat e menaxhimit janë proporcionale me ndikimin mbi mjedisin dhe të përshtatshme për rrethanat e vendit, bazohen në një analizë të kostove dhe të përfitimeve dhe përfshijnë, për aq sa është e realizueshme, masat e restaurimit të nenit 20 të këtij vendimi. Atyre u jepet përparësi mbi bazën e vlerësimit të rrezikut dhe të efektivitetit të tyre të kostos.
3. Masat e menaxhimit konsistojnë në veprime vdekjeprurëse ose jovdekjeprurëse, fizike, kimike ose biologjike, që synojnë çrrënjosjen, kontrollin e popullatës ose kufizimin e një popullate të një lloji të huaj invaziv. Kur është e përshtatshme, ato përfshijnë veprime të zbatuara mbi ekosistemin pritës, që synojnë rritjen e rezilencës së tij ndaj invazioneve aktuale dhe të ardhshme. Përdorimi tregtar i llojeve të huaja invazive të vendosura tashmë mund të lejohet përkohësisht në planin e menaxhimit, si pjesë e masave që synojnë çrrënjosjen, kontrollin e popullatës ose kufizimin e tyre, me justifikim të rreptë dhe me kusht që të jenë vendosur të gjitha kontrollet e duhura për të shmangur çdo përhapje të mëtejshme.
4. Gjatë zbatimit të masave të menaxhimit dhe përzgjedhjes së metodave merren parasysh siç duhet shëndeti i njeriut dhe mjedisi, veçanërisht llojet jo të synuara dhe habitatet e tyre, dhe sigurohet që, kur kafshët janë objekt i masave, atyre t’u kursehet çdo dhimbje, shqetësim ose vuajtje e shmangshme, pa cenuar efektivitetin e masave.
5. Plani i menaxhimit përcakton zonën e zbatimit, masat, institucionet zbatuese, detyrimet e pronarëve dhe të përdoruesve të tokës, të ujërave dhe të mjediseve të prekura, afatet, treguesit dhe mënyrën e financimit. Hartimi, ndryshimi dhe rishikimi i tij i nënshtrohen pjesëmarrjes së publikut sipas nenit 26 të këtij vendimi.
6. Efektiviteti i masave të menaxhimit në minimizimin e ndikimit mbi biodiversitetin, shërbimet ekosistemike përkatëse dhe, kur është e zbatueshme, mbi shëndetin e njeriut ose ekonominë, si dhe ndikimi i tyre mbi llojet jo të synuara, monitorohen nga AKM-ja nëpërmjet sistemit të mbikëqyrjes.
7. Kur ekziston një rrezik i konsiderueshëm që një lloj i huaj invaziv i Shtojcës I të përhapet në një shtet fqinj, ministria njofton menjëherë shtetin e prekur dhe, kur është e përshtatshme, dakordëson me të masa menaxhimi të përbashkëta, sipas nenit 34 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar.
Neni 20
Restaurimi i ekosistemeve të dëmtuara
1. Ministria, nëpërmjet AKZM-së, njësive të vetëqeverisjes vendore dhe institucioneve të caktuara në planet e menaxhimit, siguron kryerjen e masave të duhura të restaurimit për të ndihmuar rimëkëmbjen e një ekosistemi që është degraduar, dëmtuar ose shkatërruar nga llojet e huaja invazive të Shtojcës I, përveç rasteve kur një analizë kosto-përfitim provon, mbi bazën e të dhënave të disponueshme dhe me siguri të arsyeshme, se kostot e këtyre masave do të jenë të larta dhe joproporcionale me përfitimet e restaurimit.
2. Masat e restaurimit përfshijnë të paktën:
a) masa për të rritur aftësinë e një ekosistemi të ekspozuar ndaj shqetësimit të shkaktuar nga prania e llojeve të huaja invazive, që t’i rezistojë, ta thithë, t’i përshtatet dhe të rimëkëmbet nga efektet e shqetësimit;
b) masa për të mbështetur parandalimin e riinvazionit pas një fushate çrrënjosjeje.
3. Masat e restaurimit përfshihen në planet e menaxhimit ose miratohen me urdhër të ministrit si pjesë e masave të çrrënjosjes.

KREU VI
KONTROLLET ZYRTARE NË PIKAT DOGANORE
Neni 21
Kontrollet zyrtare
1. Autoritetet doganore kryejnë kontrollet zyrtare të nevojshme për të parandaluar futjen e qëllimshme në territorin e Republikës së Shqipërisë të llojeve të huaja invazive të Shtojcës I. Kontrollet zyrtare zbatohen për mallrat e klasifikuara sipas kodeve të Nomenklaturës së Kombinuar të Mallrave të përcaktuara në kolonat (ii) dhe (iii) të Pjesës A të Shtojcës I, për llojet e Pjesës A, dhe për llojet e Pjesës B në pwrputhje me legjislacionin doganor në fuqi. 
2. Kontrollet janë të bazuara në rrezik dhe konsistojnë në kontrolle dokumentare, të identitetit dhe, kur është e nevojshme, fizike, të cilat kryhen kur mallrat futen në territor, në përputhje me Kodin Doganor. Kontrollet verifikojnë që ekzemplarët:
a) nuk u përkasin llojeve të Shtojcës I ose llojeve objekt masash emergjente; ose
b) mbulohen nga një leje e vlefshme sipas nenit 10 të këtij vendimi.
3. Për identifikimin e llojeve, autoritetet doganore mbështeten nga AKM-ja, e cila u siguron udhëzues identifikimi, ekspertizë brenda 48 (dyzet e tetë) orëve nga kërkesa dhe, kur nevojiten analiza laboratorike, laboratorët përkatës.
4. Kur ekzemplarët mbulohen nga një leje, referenca e lejes së vlefshme bëhet në deklaratën doganore dhe dokumenti i lejes i paraqitet autoritetit doganor së bashku me deklaratën. Vendosja e mallrave nën regjimet doganore të çlirimit për qarkullim të lirë, transitit, magazinimit doganor, përpunimit aktiv dhe lejimit të përkohshëm, si dhe trajtimi në zonat e lira, lejohen vetëm pas verifikimit të pikës 2 të këtij neni. Dokumentet mund të paraqiten edhe në rrugë elektronike.
5. Çlirimi i mallrave nuk konsiderohet provë e pajtueshmërisë me këtë vendim dhe nuk cwnon kontrollet e mëvonshme të strukturës përgjegjëse inspektuese në fushën e mjedisit.
Neni 22
Masat në rast mospërputhjeje
1. Kur kontrollet konstatojnë mospërputhje me këtë vendim, autoritetet doganore pezullojnë vendosjen nën regjim doganor ose i bllokojnë mallrat, në përputhje me Kodin Doganor, dhe njoftojnë brenda 24 (njëzet e katër) orëve ministrinë dhe AKM-në.
2. Ekzemplarët e bllokuar i besohen ministrisë, e cila, mbi bazën e mendimit teknik të AKM-së dhe brenda 10 (dhjetë) ditëve, vendos njërën nga masat e mëposhtme:
a) kthimin e ngarkesës në vendin e nisjes, kur kjo nuk paraqet rrezik përhapjeje gjatë transportit;
b) transferimin te një subjekt i pajisur me leje sipas nenit 10 të këtij vendimi, kur subjekti pranon dhe kapaciteti i mbajtjes së izoluar e lejon;
c) asgjësimin, shkatërrimin ose asgjësimin human të ekzemplarëve, në mënyrë që të përjashtohet shumimi ose riprodhimi, duke respektuar legjislacionin në fuqi për mbrojtjen dhe mirëqenien e kafshëve dhe për menaxhimin e mbetjeve.
3. Deri në zbatimin e masës, ekzemplarët mbahen në kushte të mbajtjes së izoluar, në mjediset e përcaktuara nga ministria ose në mjediset e autoriteteve doganore, nën mbikëqyrjen e AKM-së.
4. Kostot e kryera gjatë verifikimit dhe ato që rrjedhin nga mospërputhja, përfshirë kostot e mbajtjes, të kthimit, të transferimit dhe të asgjësimit, përballohen nga personi fizik ose juridik që i ka futur mallrat në territor, sipas nenit 33 pika 2 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar.
5. Autoritetet doganore zbatojnë, për shkeljet e konstatuara, sanksionet dhe masat e parashikuara në Kodin Doganor për mallrat objekt ndalimesh dhe kufizimesh, dhe njoftojnë strukturën përgjegjëse inspektuese në fushën e mjedisit për ndjekjen e mëtejshme sipas nenit 29 të këtij vendimi. Ndaj vendimeve të autoriteteve doganore mund të bëhet ankim sipas legjislacionit në fuqi.
Neni 23
Bashkërendimi ndërinstitucional dhe shkëmbimi i informacionit
1. Ministria, AKM-ja dhe Drejtoria e Përgjithshme e Doganave shkëmbejnë informacionin e nevojshëm për kontrollet e bazuara në rrezik, përfshirë të dhënat për importet e mallrave të kategorive të nenit 21 pika 1, lejet e lëshuara, zbulimet e hershme dhe masat emergjente, edhe nëpërmjet mjeteve elektronike.
2. Mënyrat e bashkëpunimit, procedurat operacionale të kontrollit, shkëmbimit të informacionit dhe njoftimit, si dhe programet e trajnimit të personelit doganor për identifikimin dhe zbulimin e llojeve të huaja invazive, përcaktohen me udhëzim të përbashkët të ministrit dhe të ministrit përgjegjës për financat brenda 6 (gjashtë) muajve nga hyrja në fuqi e këtij vendimi.
3. Të dhënat e kontrolleve zyrtare në kufi për llojet e huaja invazive i përcillen periodikisht sistemit të mbikëqyrjes së nenit 15 të këtij vendimi.

KREU VII
DISPOZITA HORIZONTALE
Neni 24
Rikuperimi i kostove
1. Në përputhje me parimin “ndotësi paguan” dhe me nenet 33 pika 2 dhe 53 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, kostot e masave të nevojshme për të parandaluar, minimizuar ose zbutur ndikimin negativ të llojeve të huaja invazive, përfshirë kostot mjedisore dhe të burimeve, kostot e çrrënjosjes, të kontrollit, të kufizimit, të menaxhimit dhe të restaurimit, rikuperohen nga personat fizikë dhe juridikë përgjegjës për introduktimin ose përhapjen e llojit.
2. Shuma e kostove përcaktohet nga institucioni zbatues i masës mbi bazën e shpenzimeve të dokumentuara dhe paguhet brenda 30 (tridhjetë) ditëve nga njoftimi; në rast mospagimi, mblidhet sipas procedurave tw parashikuara nga legjislacioni në fuqi pwr detyrimet financiare ndaj shtetit. Kur personi përgjegjës nuk identifikohet, kostot përballohen nga buxheti i institucionit zbatues dhe, për masat në zonat e mbrojtura, nga Fondi i Veçantë për Zonat e Mbrojtura.
3. Kostot e kontrolleve zyrtare në kufi rikuperohen sipas nenit 22 pika 4 të këtij vendimi.
Neni 25
Bashkëpunimi ndërkombëtar dhe detyrimet nga data e anëtarësimit në Bashkimin Evropian
1. Ministria, gjatë përmbushjes së detyrimeve sipas këtij vendimi, bashkëpunon me shtetet fqinje dhe me shtetet e rajonit biogjeografik, të nënrajonit detar dhe të pellgjeve ujore të përbashkëta, sipas pwrcaktimeve tw nenit 4, pika 2 dhe nenit 34, të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, duke përdorur strukturat ekzistuese që rrjedhin nga marrëveshjet rajonale dhe ndërkombëtare në të cilat Republika e Shqipërisë është palë.
2. Bashkëpunimi përfshin shkëmbimin e informacionit dhe të të dhënave, bashkërendimin e planeve të veprimit për rrugët e hyrjes dhe të masave të menaxhimit, shkëmbimin e praktikave më të mira për menaxhimin, kontrollin dhe çrrënjosjen, sistemet e paralajmërimit të hershëm dhe programet e ndërgjegjësimit dhe të edukimit.
3. Nga data e anëtarësimit të Republikës së Shqipërisë në Bashkimin Evropian, ministria, në cilësinë e autoritetit kompetent sipas Rregullores (BE) nr. 1143/2014:
a) lëshon lejet e nenit 12 pika 6 të këtij vendimi vetëm pas autorizimit të Komisionit Evropian, sipas nenit 9 të Rregullores;
b) njofton Komisionin Evropian dhe shtetet anëtare për masat emergjente që përfshijnë kufizimet e shkronjave “a”, “ç” ose “d” të pikës 1 të nenit 9, së bashku me provat që i justifikojnë, si dhe për çdo ndryshim ose shfuqizim të tyre;
c) i përcjell Komisionit Evropian planet e veprimit për rrugët e hyrjes dhe çdo rishikim të tyre pa vonesë;
ç) njofton me shkrim Komisionin Evropian dhe informon shtetet anëtare për çdo zbulim të hershëm të konfirmuar, për masat e çrrënjosjes, për efektivitetin e tyre dhe për çrrënjosjen e popullatës;
d) njofton me shkrim Komisionin Evropian, pa vonesë dhe së bashku me provat, çdo vendim për moszbatimin e çrrënjosjes; kur Komisioni Evropian e refuzon vendimin, masat e çrrënjosjes zbatohen pa vonesë sipas nenit 17 të këtij vendimi;
dh) njofton menjëherë Komisionin Evropian dhe shtetet anëtare kur ekziston rrezik i konsiderueshëm i përhapjes së një lloji të huaj invaziv në një shtet anëtar dhe dakordëson me shtetet e prekura masa të përbashkëta menaxhimi;
e) siguron bashkërendimin me shtetet anëtare që ndajnë të njëjtin rajon biogjeografik, nënrajon detar, pellg lumor ose kufij, sipas neneve 11, 13 dhe 22 të Rregullores, dhe emëron përfaqësuesit shkencorë në forumin shkencor të nenit 28 të Rregullores;
ë) njofton Komisionin Evropian për autoritetet kompetente, për llojet e Pjesës B të listës kombëtare dhe masat e zbatuara për to, si dhe për dispozitat sanksionuese dhe çdo ndryshim të tyre;
f) i përcjell Komisionit Evropian raportin sipas nenit 27 të këtij vendimi, sipas formateve teknike të Rregullores zbatuese (BE) 2017/1454 të Komisionit.
Neni 26
Pjesëmarrja dhe informimi i publikut
1. Ministria siguron që publikut t’i jepen mundësi të hershme dhe efektive për të marrë pjesë në përgatitjen, ndryshimin dhe rishikimin e planeve të veprimit për rrugët e hyrjes, të planeve të menaxhimit dhe të përditësimeve të listave, sipas nenit 47 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, dhe legjislacionit në fuqi për njoftimin dhe konsultimin publik.
2. Projektet publikohen në faqen zyrtare të ministrisë dhe në Regjistrin Elektronik për Njoftimet dhe Konsultimet Publike për një periudhë jo më të shkurtër se 30 (tridhjetë) ditë. Mendimet e paraqitura shqyrtohen dhe përmbledhja e tyre, së bashku me arsyet e pranimit ose të mospranimit, publikohet bashkë me aktin e miratuar.
3. Ministria, AKM-ja, AKZM-ja dhe njësitë e vetëqeverisjes vendore organizojnë programe informimi, ndërgjegjësimi dhe edukimi për rreziqet që paraqesin llojet e huaja invazive, për kufizimet e këtij vendimi, për mënyrën e njoftimit të zbulimeve dhe për veprimet që u kërkohen qytetarëve. Listat, urdhrat e masave emergjente, planet e veprimit dhe të menaxhimit, regjistri i lejeve dhe raportet publikohen në faqen zyrtare të ministrisë.
Neni 27
Raportimi
1. Ministria, mbi bazën e të dhënave të AKM-së, harton çdo 6 (gjashtë) vjet, në të njëjtin vit me raportin e parashikuar në nenin 17/5 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, një raport për zbatimin e këtij vendimi, i cili përmban të paktën:
a) një përshkrim, ose një version të përditësuar të tij, të sistemit të mbikëqyrjes dhe të sistemit të kontrollit zyrtar mbi llojet e huaja që hyjnë në territor;
b) shpërndarjen e llojeve të huaja invazive të Shtojcës I të pranishme në territor, përfshirë informacionin për modelet e migrimit ose të riprodhimit;
c) informacion për llojet e Pjesës B të Shtojcës I dhe për masat e zbatuara për to;
ç) planet e veprimit për rrugët e hyrjes;
d) informacion të përmbledhur, që mbulon të gjithë territorin, për masat e çrrënjosjes dhe të menaxhimit të ndërmarra, efektivitetin e tyre dhe ndikimin e tyre mbi llojet jo të synuara;
dh) numrin e lejeve të lëshuara dhe qëllimin për të cilin ato janë lëshuar;
e) masat e marra për të informuar publikun për praninë e një lloji të huaj invaziv dhe çdo veprim që u është kërkuar qytetarëve të ndërmarrin;
ë) inspektimet e kryera për lejet;
f) informacion për koston e veprimeve të ndërmarra për zbatimin e këtij vendimi, kur është i disponueshëm.
2. Raporti publikohet në faqen zyrtare të ministrisë.

KREU VIII
KUNDËRVAJTJET DHE MASAT ADMINISTRATIVE
Neni 28
Kundërvajtjet administrative
1. Shkelja e kufizimeve të nenit 9 pika 1 të këtij vendimi, importimi ose introduktimi i llojeve të huaja invazive pa leje, si dhe mbajtja, shumimi, transporti, hedhja në treg, përdorimi ose shkëmbimi i ekzemplarëve pa lejen e parashikuar në nenin 10 ose në kundërshtim me kushtet e saj, kur nuk përbëjnë vepër penale, përbëjnë kundërvajtje administrative sipas shkronjave “d” dhe “dh” të pikës 2 të nenit 54 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar, dhe sanksionohen nga struktura përgjegjëse inspektuese në fushën e mjedisit me gjobat dhe dënimet plotësuese të parashikuara në pikat 3 dhe 4 të atij neni.
2. Shkeljet e konstatuara në pikat doganore sanksionohen sipas Kodit Doganor.
3. Sanksionet zbatohen në mënyrë efektive, proporcionale dhe frenuese, duke marrë parasysh rrezikun e shkaktuar, numrin e ekzemplarëve, përsëritjen e shkeljes dhe bashkëpunimin e shkelësit për zbutjen e pasojave.
Neni 29
Masat administrative
1. Krahas sanksioneve administrative të parashikuara në ligjin nr. 9587, datë 20.7.2006, “Për mbrojtjen e biodiversitetit”, të ndryshuar, struktura përgjegjëse inspektuese në fushën e mjedisitdhe autoritetet kompetente, sipas rastit, marrin masat e mëposhtme:
a) largimin nga mjedisi, izolimin, frenimin e përhapjes ose asgjësimin e ekzemplarëve të llojeve të huaja invazive të mbajtur, të shumuar, të transportuar, të hedhur në treg, të përdorur ose të lëshuar në kundërshtim me këtë vendim, në zbatim të nenit 33 të ligjit nr. 9587, datë 20.7.2006, “Për mbrojtjen e biodiversitetit”, të ndryshuar. Deri në zbatimin e masës përfundimtare, ekzemplarët vendosen në mbajtje të izoluar nën mbikëqyrjen e Agjencisë Kombëtare të Mjedisit;
b) sekuestrimin e mjeteve që kanë shërbyer për kryerjen e shkeljes dhe pezullimin e pjesshëm ose të plotë të veprimtarisë, në rastet e parashikuara në nenin 54, pika 4, të ligjit nr. 9587, datë 20.7.2006, “Për mbrojtjen e biodiversitetit”, të ndryshuar;
c) marrjen e masave për rehabilitimin e gjendjes së dëmtuar dhe rikuperimin e kostove përkatëse, sipas nenit 24 të këtij vendimi.
2. Ekzemplarët e llojeve të huaja invazive që bllokohen në pikat doganore trajtohen sipas nenit 22 të këtij vendimi.

KREU IX
DISPOZITA KALIMTARE DHE TË FUNDIT
Neni 30
Dispozita kalimtare për pronarët jotregtarë të kafshëve të shoqërimit
1. Në shmangie nga shkronjat “b” dhe “ç” të pikës 1 të nenit 9 të këtij vendimi, pronarëve të kafshëve të shoqërimit që nuk mbahen për qëllime tregtare dhe që u përkasin llojeve të huaja invazive të Shtojcës I, u lejohet t’i mbajnë ato deri në fund të jetës natyrore të kafshëve, me kusht që:
a) kafshët të jenë mbajtur përpara përfshirjes së llojit në Shtojcën I;
b) kafshët të mbahen në mbajtje të izoluar dhe të jenë vendosur të gjitha masat e duhura për të siguruar që riprodhimi ose arratisja të mos jenë të mundura;
c) pronari ta regjistrojë kafshën pranë AKM-së brenda 12 (dymbëdhjetë) muajve nga hyrja në fuqi e këtij vendimi ose nga përfshirja e llojit në Shtojcën I, sipas formatit të përcaktuar me urdhër të ministrit.
2. Ministria, AKM-ja dhe njësitë e vetëqeverisjes vendore marrin të gjitha masat e arsyeshme për të informuar pronarët jotregtarë për rreziqet që paraqet mbajtja e këtyre kafshëve dhe për masat që duhen marrë për të minimizuar rrezikun e riprodhimit dhe të arratisjes, nëpërmjet programeve të ndërgjegjësimit dhe të edukimit.
3. Pronarëve jotregtarë që nuk mund të sigurojnë plotësimin e kushteve të pikës 1 nuk u lejohet t’i mbajnë kafshët. Ministria u ofron atyre mundësinë e dorëzimit vullnetar të kafshëve, pa sanksion, brenda afatit të pikës 1 shkronja “c”. Kafshët e dorëzuara ose të marra mbahen nga subjektet e pajisura me leje sipas nenit 10 ose në mjediset e përcaktuara për këtë qëllim nga ministria, duke i kushtuar vëmendjen e duhur mirëqenies së kafshëve.
Neni 31
Dispozita kalimtare për stoqet tregtare
1. Mbajtësve të një stoku tregtar ekzemplarësh të llojeve të huaja invazive, të fituar ligjërisht përpara përfshirjes së llojit në Shtojcën I, u lejohet, deri në 2 (dy) vjet pas përfshirjes, të mbajnë dhe të transportojnë ekzemplarë të gjallë ose pjesë të riprodhueshme të këtyre llojeve, me qëllim shitjen ose transferimin e tyre te subjektet e pajisura me leje sipas nenit 10 të këtij vendimi, me kusht që ekzemplarët të mbahen dhe të transportohen në mbajtje të izoluar dhe të jenë vendosur të gjitha masat e duhura për të siguruar që riprodhimi ose arratisja të mos jenë të mundura, ose me qëllim therjen ose asgjësimin human të tyre për të shteruar stokun.
2. Shitja ose transferimi i ekzemplarëve të gjallë te përdoruesit jotregtarë lejohet për 1 (një) vit pas përfshirjes së llojit në Shtojcën I, me kusht që ekzemplarët të mbahen dhe të transportohen në mbajtje të izoluar dhe të jenë vendosur të gjitha masat e duhura për të siguruar që riprodhimi ose arratisja të mos jenë të mundura. Përdoruesit jotregtarë që fitojnë ekzemplarë sipas kësaj pike u nënshtrohen nenit 30 të këtij vendimi.
3. Mbajtësit e stoqeve tregtare deklarojnë pranë AKM-së, brenda 3 (tre) muajve nga përfshirja e llojit në Shtojcën I, llojet, numrin ose vëllimin e ekzemplarëve dhe vendndodhjen e tyre.
4. Për llojet e përfshira në Shtojcën I me hyrjen në fuqi të këtij vendimi, të cilat nuk ishin objekt i ndalimit të futjes sipas vendimit nr. 477, datë 30.7.2021, të Këshillit të Ministrave, afatet e pikave 1, 2 dhe 3 llogariten nga data e hyrjes në fuqi të këtij vendimi.
Neni 32
Afatet e zbatimit dhe aktet ekzistuese
1. Miratimet e dhëna sipas vendimit nr. 477, datë 30.7.2021, të Këshillit të Ministrave, për lloje që përfshihen në Shtojcën I të këtij vendimi, mbeten në fuqi deri në përfundimin e afatit të tyre, por jo më gjatë se 2 (dy) vjet nga hyrja në fuqi e këtij vendimi, dhe mbajtësit e tyre u nënshtrohen kushteve të nenit 11 të këtij vendimi.
2. Aktet nënligjore të parashikuara në nenin 8 pika 3, nenin 15 pika 5, nenin 23 pika 2 dhe nenin 30 pika 1 shkronja “c” të këtij vendimi miratohen brenda afateve të përcaktuara në to.
3. Sistemi i mbikëqyrjes ngrihet brenda 18 (tetëmbëdhjetë) muajve, analiza e rrugëve të hyrjes kryhet brenda 18 (tetëmbëdhjetë) muajve dhe planet e veprimit miratohen brenda 3 (tre) vjetëve nga hyrja në fuqi e këtij vendimi. Planet e para të menaxhimit për llojet e Shtojcës I të konstatuara si të përhapura gjerësisht miratohen brenda 18 (tetëmbëdhjetë) muajve nga hyrja në fuqi e këtij vendimi.
Neni 33
Shfuqizimi
Me hyrjen nw fuqi tw kwtij vendimi, vendimi nr. 477, datë 30.7.2021, i Këshillit të Ministrave, “Për miratimin e listës së llojeve të huaja invazive dhe përcaktimin e procedurave për ndalimin dhe/ose futjen e tyre në pikat doganore të vendit”, shfuqizohet.
Neni 34
Ngarkimi për zbatim
Ngarkohen Ministria e Mjedisit, Agjencia Kombëtare e Mjedisit, Agjencia Kombëtare e Zonave të Mbrojtura, Drejtoria e Përgjithshme e Doganave, struktura përgjegjëse inspektuese në fushën e mjedisit dhe njësitë e vetëqeverisjes vendore për zbatimin e këtij vendimi.
Neni 35
Hyrja në fuqi
Ky vendim hyn në fuqi pas botimit në Fletoren Zyrtare.

K R Y E M I N I S T R I
EDI RAMA


SHTOJCA I
LISTA KOMBËTARE E LLOJEVE TË HUAJA INVAZIVE
PJESA A
LLOJET E HUAJA INVAZIVE SHQETËSUESE PËR BASHKIMIN EVROPIAN
Pjesa A përfshin llojet e përfshira në listën e llojeve të huaja invazive shqetësuese për Bashkimin, të miratuar me Rregulloren zbatuese (BE) 2016/1141 të Komisionit, të ndryshuar me Rregulloret zbatuese (BE) 2017/1263, (BE) 2019/1262, (BE) 2022/1203 dhe (BE) 2025/1422, së bashku me kodet e Nomenklaturës së Kombinuar të Mallrave për ekzemplarët e gjallë dhe për pjesët që mund të riprodhohen, si dhe me kategoritë e mallrave me të cilat këto lloje shoqërohen zakonisht, sipas asaj liste.
	Nr.
	Lloji
(i)
	Grupi
	Kodet NK për ekzemplarët e gjallë
(ii)
	Kodet NK për pjesët që mund të riprodhohen
(iii)
	Kategoritë e mallrave të shoqëruara
(iv)

	1
	Acacia mearnsii [as ‘mearnsi’] De Wild., Pl. Bequaert. 3: 61 (1925) (*)
	Bimë
	ex 0602 90 48
	ex 1209 99 99 (fara)
	

	2
	Acacia saligna (Labill.) H.L. Wendl. (Acacia cyanophylla Lindl.) (*)
	Bimë
	ex 0602 90 47
	ex 1209 99 99 (fara)
	

	3
	Acridotheres cristatellus (Linnaeus, 1758)
	Zog
	ex 0106 39 80
	ex 0407 19 90 (vezë të fekonduara për inkubim)
	

	4
	Acridotheres tristis Linnaeus, 1766 (*)
	Zog
	ex 0106 39 80
	ex 0407 19 90 (vezë të fekonduara për inkubim)
	

	5
	Ailanthus altissima (Mill.) Swingle (*)
	Bimë
	ex 0602 90 48
	ex 1209 99 99 (fara)
	

	6
	Alopochen aegyptiacus Linnaeus, 1766
	Zog
	ex 0106 39 80
	ex 0407 19 90 (vezë të fekonduara për inkubim)
	

	7
	Alternanthera philoxeroides (Mart.) Griseb.
	Bimë
	ex 0602 90 50
	ex 1209 99 99 (fara)
	(12)

	8
	Ameiurus melas (Rafinesque, 1820)
	Peshk
	ex 0301 99 17
	ex 0511 91 90 (vezë peshku të fekonduara për çelje)
	

	9
	Andropogon virginicus L.
	Bimë
	ex 0602 90 50
	ex 1209 99 99 (fara)
	(13)

	10
	Arthurdendyus triangulatus (Dendy, 1894) Jones & Gerard (1999)
	Krimb i sheshtë
	ex 0106 90 00
	—
	(5)

	11
	Asclepias syriaca L.
	Bimë
	ex 0602 90 50
	ex 1209 99 99 (fara)
	(7)

	12
	Asterias amurensis Lutken, 1871 (*)
	Ekinoderm
	ex 0308 90 10
	—
	(14), (15)

	13
	Axis axis (Erxleben, 1777)
	Gjitar
	ex 0106 19 00
	—
	

	14
	Baccharis halimifolia L.
	Bimë
	ex 0602 90 46 or 0602 90 48
	ex 0602 90 45 (copa të rrënjëzuara dhe bimë të reja)
ex 1209 99 99 (fara)
	

	15
	Bipalium kewense Moseley, 1868
	Krimb i sheshtë
	ex 0106 90 00
	—
	(5)

	16
	Brachyponera chinensis (Emery, 1895)
	Insekt
	ex 0106 49 00
	—
	(5), (7)

	17
	Broussonetia papyrifera (L.) L'Hér ex Vent. (*)
	Bimë
	ex 0602 90 48
	ex 1209 99 99 (fara)
	

	18
	Cabomba caroliniana Gray
	Bimë
	ex 0602 90 50
	ex 1209 99 99 (fara)
	

	19
	Callosciurus erythraeus Pallas, 1779
	Gjitar
	ex 0106 19 00
	—
	

	20
	Callosciurus finlaysonii (Horsfield, 1823)
	Gjitar
	ex 0106 19 00
	—
	

	21
	Cardiospermum grandiflorum Sw.
	Bimë
	ex 0602 90 50
	ex 1209 99 99 (fara)
	

	22
	Castor canadensis Kuhl, 1820
	Gjitar
	ex 0106 19 00
	—
	

	23
	Celastrus orbiculatus Thunb.
	Bimë
	ex 0602 90 50
	ex 1209 99 99 (fara)
	

	24
	Cenchrus setaceus (Forssk.) Morrone (Pennisetum setaceum (Forssk.) Chiov.)
	Bimë
	ex 0602 90 50
	ex 1209 99 99 (fara)
	

	25
	Cervus nippon Temminck, 1838 (*)
	Gjitar
	ex 0106 19 00
	—
	

	26
	Channa argus (Cantor, 1842)
	Peshk
	ex 0301 11 00
ex 0301 99 17
	ex 0511 91 90 (vezë peshku të fekonduara për çelje)
	

	27
	Cherax destructor Clark, 1936
	Krustace
	ex 0306 39 10
	—
	

	28
	Cipangopaludina chinensis (Gray 1834)
	Molusk
	ex 0307 60 00
	—
	

	29
	Cortaderia jubata (Lemoine ex Carrière) Stapf
	Bimë
	ex 0602 90 50
	ex 1209 99 99 (fara)
	

	30
	Corvus splendens Viellot, 1817
	Zog
	ex 0106 39 80
	ex 0407 19 90 (vezë të fekonduara për inkubim)
	

	31
	Crassula helmsii (Kirk) Cockayne (*)
	Bimë
	ex 0602 90 50
	ex 1209 99 99 (fara)
	

	32
	Delairea odorata Lem.
	Bimë
	ex 0602 90 50
	ex 1209 99 99 (fara)
	

	33
	Ehrharta calycina Sm.
	Bimë
	ex 0602 90 50
	ex 1209 99 99 (fara)
	(13)

	34
	Elodea nuttallii (Planch.) St. John
	Bimë
	ex 0602 90 50
	ex 1209 99 99 (fara)
	

	35
	Eriocheir sinensis H. Milne Edwards, 1854 (*)
	Krustace
	ex 0306 33 90
	—
	

	36
	Faxonius immunis (Hagen, 1870)
	Krustace
	ex 0306 39 10
	—
	

	37
	Faxonius rusticus (Girard, 1852)
	Krustace
	ex 0306 39 10
	—
	

	38
	Fundulus heteroclitus (Linnaeus, 1766)
	Peshk
	ex 0301 11 00
ex 0301 19 00
ex 0301 99 17
ex 0301 99 85
	ex 0511 91 90 (vezë peshku të fekonduara për çelje)
	(4)

	39
	Gambusia affinis (Baird & Girard, 1853) (*)
	Peshk
	ex 0301 11 00
ex 0301 99 17
	ex 0511 91 90 (vezë peshku të fekonduara për çelje)
	(4)

	40
	Gambusia holbrooki Girard, 1859
	Peshk
	ex 0301 11 00
ex 0301 99 17
	ex 0511 91 90 (vezë peshku të fekonduara për çelje)
	(4)

	41
	Gunnera tinctoria (Molina) Mirbel
	Bimë
	ex 0602 90 50
	ex 1209 99 99 (fara)
	

	42
	Gymnocoronis spilanthoides (D. Don ex Hook. & Arn.) DC.
	Bimë
	ex 0602 90 50
	ex 1209 99 99 (fara)
	

	43
	Hakea sericea Schrad. & J. C.Wendl. s.l.
	Bimë
	ex 0602 90 50
	ex 1209 99 99 (fara)
	

	44
	Heracleum mantegazzianum Sommier & Levier (*)
	Bimë
	ex 0602 90 50
	ex 1209 99 99 (fara)
	

	45
	Heracleum persicum Fischer
	Bimë
	ex 0602 90 50
	ex 1209 99 99 (fara)
	(6)

	46
	Heracleum sosnowskyi Mandenova
	Bimë
	ex 0602 90 50
	ex 1209 99 99 (fara)
	

	47
	Herpestes javanicus É. Geoffroy Saint-Hilaire, 1818 (*)
	Gjitar
	ex 0106 19 00
	—
	

	48
	Humulus scandens (Lour.) Merr.
	Bimë
	ex 0602 90 50
	ex 1209 99 99 (fara)
	

	49
	Hydrocotyle ranunculoides L. f.
	Bimë
	ex 0602 90 50
	ex 1209 99 99 (fara)
	

	50
	Impatiens glandulifera Royle (*)
	Bimë
	ex 0602 90 50
	ex 1209 99 99 (fara)
	

	51
	Koenigia polystachya (Wall. ex Meisn.) T.M.Schust. & Reveal
	Bimë
	ex 0602 90 50
	ex 1209 99 99 (fara)
	(7)

	52
	Lagarosiphon major (Ridley) Moss
	Bimë
	ex 0602 90 50
	—
	

	53
	Lampropeltis getula (Linnaeus, 1766)
	Zvarranik
	ex 0106 20 00
	—
	(5), (16)

	54
	Lepomis gibbosus Linnaeus, 1758 (*)
	Peshk
	ex 0301 99 17
	ex 0511 91 90 (vezë peshku të fekonduara për çelje)
	(1), (2), (3), (4)

	55
	Lespedeza cuneata (Dum.Cours.) G.Don (Lespedeza juncea var. sericea (Thunb.) Lace & Hauech)
	Bimë
	ex 0602 90 50
	ex 1209 99 99 (fara)
	(13)

	56
	Limnoperna fortunei (Dunker, 1857)
	Molusk
	ex 0307 91 00
	—
	

	57
	Lithobates (Rana) catesbeianus Shaw, 1802 (*)
	Amfib
	ex 0106 90 00
	—
	

	58
	Ludwigia grandiflora (Michx.) Greuter & Burdet
	Bimë
	ex 0602 90 50
	ex 1209 99 99 (fara)
	

	59
	Ludwigia peploides (Kunth) P.H. Raven
	Bimë
	ex 0602 90 50
	ex 1209 99 99 (fara)
	

	60
	Lygodium japonicum (Thunb.) Sw.
	Bimë
	ex 0602 90 50
	ex 1209 99 99 (fara)
	(5)

	61
	Lysichiton americanus Hultén and St. John
	Bimë
	ex 0602 90 50
	ex 1209 99 99 (fara)
	

	62
	Marisa cornuarietis (Linnaeus 1758)
	Molusk
	ex 0307 60 00
	—
	

	63
	Microstegium vimineum (Trin.) A. Camus
	Bimë
	ex 0602 90 50
	ex 1209 99 99 (fara)
	(7), (12)

	64
	Misgurnus anguillicaudatus (Cantor, 1842)
	Peshk
	ex 0301 99 17
	ex 0511 91 90 (vezë peshku të fekonduara për çelje)
	

	65
	Misgurnus bipartitus (Sauvage & Dabry de Thiersant, 1874)
	Peshk
	ex 0301 99 17
	ex 0511 91 90 (vezë peshku të fekonduara për çelje)
	

	66
	Morone americana (Gmelin, 1789)
	Peshk
	ex 0301 99 17
ex 0301 99 85
	ex 0511 91 90 (vezë peshku të fekonduara për çelje)
	(4)

	67
	Mulinia lateralis (Say, 1822)
	Molusk
	ex 0307 91 00
	—
	

	68
	Muntiacus reevesi Ogilby, 1839
	Gjitar
	ex 0106 19 00
	—
	

	69
	Myocastor coypus Molina, 1782 (*)
	Gjitar
	ex 0106 19 00
	—
	

	70
	Myriophyllum aquaticum (Vell.) Verdc.
	Bimë
	ex 0602 90 50
	ex 1209 99 99 (fara)
	

	71
	Myriophyllum heterophyllum Michaux
	Bimë
	ex 0602 90 50
	ex 1209 99 99 (fara)
	

	72
	Nanozostera japonica (Ascherson & Graebner) Tomlinson & Posluszny, 2001
	Bimë
	ex 1212 29 00
	—
	(14), (15)

	73
	Nasua nasua Linnaeus, 1766
	Gjitar
	ex 0106 19 00
	—
	

	74
	Neogale vison (Schreber, 1777) (*)
	Gjitar
	ex 0106 19 00
	—
	

	75
	Nyctereutes procyonoides Gray, 1834 (*)
	Gjitar
	ex 0106 19 00
	—
	

	76
	Obama nungara Carbayo, Álvarez-Presas, Jones & Riutort, 2016
	Krimb i sheshtë
	ex 0106 90 00
	—
	(5)

	77
	Ondatra zibethicus Linnaeus, 1766 (*)
	Gjitar
	ex 0106 19 00
	—
	

	78
	Orconectes limosus Rafinesque, 1817 (Faxonius limosus Rafinesque, 1817)
	Krustace
	ex 0306 39 10
	—
	

	79
	Orconectes virilis Hagen, 1870 (Faxonius virilis Hagen, 1870)
	Krustace
	ex 0306 39 10
	—
	

	80
	Oxyura jamaicensis Gmelin, 1789 (*)
	Zog
	ex 0106 39 80
	ex 0407 19 90 (vezë të fekonduara për inkubim)
	

	81
	Pacifastacus leniusculus Dana, 1852
	Krustace
	ex 0306 39 10
	—
	

	82
	Parthenium hysterophorus L.
	Bimë
	ex 0602 90 50
	ex 1209 99 99 (fara)
	(5), (7)

	83
	Perccottus glenii Dybowski, 1877
	Peshk
	ex 0301 99 17
	ex 0511 91 90 (vezë peshku të fekonduara për çelje)
	(1), (2), (3), (4)

	84
	Persicaria perfoliata (L.) H. Gross (Polygonum perfoliatum L.)
	Bimë
	ex 0602 90 50
	ex 1209 99 99 (fara)
	(5), (11)

	85
	Pistia stratiotes L.
	Bimë
	ex 0602 90 50
	—
	

	86
	Platydemus manokwari de Beauchamp, 1963 (*)
	Krimb i sheshtë
	ex 0106 90 00
	—
	(5)

	87
	Plotosus lineatus (Thunberg, 1787)
	Peshk
	ex 0301 19 00; ex 0301 99 85
	ex 0511 91 90 (vezë peshku të fekonduara për çelje)
	

	88
	Pontederia crassipes Mart (*)
	Bimë
	ex 0602 90 50
	ex 1209 99 99 (fara)
	

	89
	Procambarus clarkii Girard, 1852 (*)
	Krustace
	ex 0306 39 10
	—
	

	90
	Procambarus fallax (Hagen, 1870) f. virginalis (Procambarus virginalis Lyko, 2017)
	Krustace
	ex 0306 39 10
	—
	

	91
	Procyon lotor Linnaeus, 1758 (*)
	Gjitar
	ex 0106 19 00
	—
	

	92
	Prosopis juliflora (Sw.) DC.
	Bimë
	ex 0602 90 47
	ex 1209 99 99 (fara)
	

	93
	Pseudorasbora parva Temminck & Schlegel, 1846 (*)
	Peshk
	ex 0301 99 17
	ex 0511 91 90 (vezë peshku të fekonduara për çelje)
	(1), (2), (3), (4)

	94
	Pueraria montana (Lour.) Merr. var. lobata (Willd.) (Pueraria lobata (Willd.) Ohwi) (*)
	Bimë
	ex 0602 90 50
	ex 1209 99 99 (fara)
	

	95
	Pycnonotus cafer (Linnaeus, 1766) (*)
	Zog
	ex 0106 39 80
	ex 0407 19 90 (vezë të fekonduara për inkubim)
	

	96
	Pycnonotus jocosus (Linnaeus, 1758)
	Zog
	ex 0106 39 80
	ex 0407 19 90 (vezë të fekonduara për inkubim)
	

	97
	Reynoutria japonica Houtt. (*)
	Bimë
	ex 0602 90 50
	ex 1209 99 99 (fara)
	

	98
	Reynoutria sachalinensis (F. Schmidt) Nakai
	Bimë
	ex 0602 90 50
	ex 1209 99 99 (fara)
	

	99
	Reynoutria × bohemica Chrtek & Chrtková
	Bimë
	ex 0602 90 50
	ex 1209 99 99 (fara)
	

	100
	Rugulopteryx okamurae (E.Y. Dawson) I.K.Hwang, W.J.Lee & H.S.Kim, 2009
	Algë
	ex 1212 29 00
	—
	(14), (15)

	101
	Salvinia molesta D.S. Mitch. (Salvinia adnata Desv.)
	Bimë
	ex 0602 90 50
	—
	

	102
	Sciurus carolinensis Gmelin, 1788 (*)
	Gjitar
	ex 0106 19 00
	—
	

	103
	Sciurus niger Linnaeus, 1758
	Gjitar
	ex 0106 19 00
	—
	

	104
	Solenopsis geminata (Fabricius, 1804)
	Insekt
	ex 0106 49 00
	—
	(5), (7)

	105
	Solenopsis invicta Buren, 1972 (*)
	Insekt
	ex 0106 49 00
	—
	(5), (7)

	106
	Solenopsis richteri Forel, 1909
	Insekt
	ex 0106 49 00
	—
	(5), (7)

	107
	Tamias sibiricus Laxmann, 1769 (Eutamias sibiricus (Laxmann, 1769))
	Gjitar
	ex 0106 19 00
	—
	

	108
	Threskiornis aethiopicus Latham, 1790 (*)
	Zog
	ex 0106 39 80
	ex 0407 19 90 (vezë të fekonduara për inkubim)
	

	109
	Trachemys scripta Schoepff, 1792 (*)
	Zvarranik
	ex 0106 20 00
	—
	

	110
	Triadica sebifera (L.) Small (Sapium sebiferum (L.) Roxb.)
	Bimë
	ex 0602 90 48
	ex 1209 99 99 (fara)
	

	111
	Vespa mandarinia Smith, 1852
	Insekt
	ex 0106 49 00
	—
	(8), (9), (10)

	112
	Vespa velutina nigrithorax de Buysson, 1905
	Insekt
	ex 0106 49 00
	—
	(8), (9), (10)

	113
	Wasmannia auropunctata (Roger, 1863) (*)
	Insekt
	ex 0106 49 00
	—
	(5), (7)

	114
	Xenopus laevis (Daudin, 1802)
	Amfib
	ex 0106 90 00
	—
	



Shënime për tabelën:
Kolona (i): Lloji. Kjo kolonë tregon emrin shkencor të llojit. Sinonimet jepen në kllapa.
Kolona (ii): Kodet NK për ekzemplarët e gjallë. Kjo kolonë tregon kodet e Nomenklaturës së Kombinuar të Mallrave (NK), sipas nenit 56 pika 2 shkronja “a” të Kodit Doganor, për ekzemplarët e gjallë. Mallrat e klasifikuara sipas kodeve NK të kësaj kolone u nënshtrohen kontrolleve zyrtare sipas nenit 21 të këtij vendimi.
Kur vetëm disa produkte të caktuara nën një kod katër-, gjashtë- ose tetëshifror duhet t’u nënshtrohen kontrolleve dhe në NK nuk ekziston asnjë nënndarje e posaçme nën atë kod, kodi shënohet me “ex” (për shembull, ex 0106 49 00, meqenëse kodi NK 0106 49 00 përfshin të gjitha insektet e tjera dhe jo vetëm llojet e insekteve që figurojnë në tabelë).
Kolona (iii): Kodet NK për pjesët që mund të riprodhohen. Kjo kolonë tregon, sipas rastit, kodet NK për pjesët e llojit që mund të riprodhohen. Shih edhe shënimin për kolonën (ii). Mallrat e klasifikuara sipas kodeve NK të kësaj kolone u nënshtrohen kontrolleve zyrtare sipas nenit 21 të këtij vendimi.
Kolona (iv): Kategoritë e mallrave të shoqëruara. Kjo kolonë tregon, sipas rastit, kodet NK të mallrave me të cilat llojet e huaja invazive shoqërohen zakonisht. Mallrat e klasifikuara sipas kodeve NK të kësaj kolone nuk u nënshtrohen kontrolleve zyrtare sipas nenit 21 të këtij vendimi, por merren parasysh në analizën e rrezikut dhe në kontrollet e bazuara në rrezik. Shih edhe shënimin për kolonën (ii). Numrat e përmendur në kolonën (iv) u referohen kodeve NK të mëposhtme:
(1) 0301 11 00: Peshq dekorativë të ujërave të ëmbla
(2) 0301 93 00: Krap (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.)
(3) 0301 99 11: Salmon i Paqësorit (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou dhe Oncorhynchus rhodurus), salmon i Atlantikut (Salmo salar) dhe salmon i Danubit (Hucho hucho)
(4) 0301 99 17: Peshq të tjerë të ujërave të ëmbla
(5) ex 0602: Bimë për mbjellje me substrat rritjeje
(6) ex 1211 90 86: Fara të freskëta, të paprera, të pashtypura ose të papluhurizuara
(7) ex 2530 90 00: Dhe dhe substrate rritjeje
(8) 4401: Dru zjarri, në trungje, në kërcunj, në degëza, në tufa ose në forma të ngjashme; dru në ashkla ose në grimca; tallash dhe mbetje e mbeturina druri, të aglomeruara ose jo në trungje, briketa, pelete ose forma të ngjashme
(9) 4403: Dru i papërpunuar, i zhveshur ose jo nga lëvorja ose nga druri i bardhë, ose i skuadruar trashë
(10) ex 6914 90 00: Vazo qeramike për kopshtari
(11) ex Kapitulli 10: Fara drithërash për mbjellje
(12) ex 2309 90: Preparate ushqimore për zogj
(13) ex 1213: Sanë
(14) ex 0307 11: Goca deti të gjalla
(15) ex 0307 31: Midhje të gjalla
(16) Lampropeltis getula (Linnaeus, 1766) u referohet llojeve ose nënllojeve të mëposhtme: L. getula getula (“gjarpri mbret i zakonshëm”); L. californiae (“gjarpri mbret i Kalifornisë”); L. nigra (“gjarpri mbret i zi lindor”); L. splendida (“gjarpri mbret i shkretëtirës”); L. holbrooki (“gjarpri mbret pikalosh”); L. floridana (“gjarpri mbret i Floridës”); L. nigrita (“gjarpri mbret i zi i shkretëtirës”); L. meansi (“gjarpri mbret i ultësirave lindore të Apalachicola-s”).

(*) Lloje që ishin objekt i ndalimit sipas vendimit nr. 477, datë 30.7.2021, të Këshillit të Ministrave, dhe që u nënshtrohen kufizimeve dhe masave të këtij vendimi nga hyrja e tij në fuqi, sipas nenit 5 pika 4. Për llojet e tjera të Pjesës A, ky vendim zbatohet nga data e anëtarësimit të Republikës së Shqipërisë në Bashkimin Evropian.
Pjesa A pasqyron listën e Bashkimit në gjendjen e datës 7 gusht 2025, përfshirë llojet e shtuara me Rregulloret zbatuese (BE) 2022/1203 dhe (BE) 2025/1422 për të cilat ato parashikojnë një datë të mëvonshme zbatimi në Bashkimin Evropian (Celastrus orbiculatus Thunb., Castor canadensis Kuhl, 1820 dhe Neogale vison (Schreber, 1777)).


PJESA B
LLOJET E HUAJA INVAZIVE SHQETËSUESE PËR REPUBLIKËN E SHQIPËRISË
Pjesa B përfshin llojet e huaja invazive shqetësuese për Republikën e Shqipërisë, të cilat nuk janë të përfshira në listën e Bashkimit. Klasifikimi tarifor i mallrave që përmbajnë ekzemplarë ose pjesë të riprodhueshme të këtyre llojeve bëhet sipas legjislacionit doganor në fuqi.
	Nr.
	Emri shkencor
	Emri shqip
	Përkatësia taksonomike

	1
	Achatina fulica
	Kërmilli gjigand i Afrikës
	Molusk
Familja Achatinidae

	2
	Aedes albopictus
	Mushkonja tigër e Azisë
	Insekt
Rendi Diptera
Familja Culicidae

	3
	Agave americana
	Agave
	Bimë
Familja Agavaceae

	4
	Ambrosia artemisiifolia
	Pelini amerikan
	Bimë me lule Rendi Asterales
Familja Asteraceae

	5
	Anopheles quadrimaculatus
	Mushkonja e zakonshme e malaries
	Insekt
Familja Culicidae

	6
	Anoplolepis gracilipes
	Milingona e çmendur
	Insekt
Familja Formicidae

	7
	Ardisia elliptica
	Ardisia
	Bimë
Familja Myrsinaceae

	8
	Arion vulgaris
	Ligaveci Spanjoll
	Molusk
Rendi Pulmonata
Familja Arionidae

	9
	Arundo donax
	Kallami gjigand
	Bimë
Familja Poaceae

	10
	Balanus improvisus
	Këpusha e gjirit të detit, e lëndës së dushkut
	Krustace Rendi Sessilia
Familja Balanidae

	11
	Boiga irregularis
	Gjarpri i kafenjtë i pemës
	Reptil
Familja Colubridae

	12
	Bonnemaisonia hamifera
Sinonime: Asparagopsis hamifera; Trailliella intricata
	Algë e kuqe
	Alga e kuqe
Rendi Bonnemaisoniales Familja Bonnemaisoniaceae

	13
	Branta canadensis
	Pata kanadeze
	Shpend
Rendi Anseriformes
Familja Anatidae

	14
	Bufo marinus
	Thithlopa e kallamishteve
	Amfib
Familja Bufonidae

	15
	Campylopus introflexus
	Myshku yll i shqopës
	Myshk (briofit) Rendi Dicranales Familja Dicranaceae

	16
	Capra hircus
	Dhia
	Gjitar
Familja Bovidae

	17
	Carcinus maenas
	Gaforrja e gjelbër
	Krustace
Familja Portunidae

	18
	Carpobrotus edulis
	Fiku i Hotentontit, i Kepit
	Bimë me lule
Rendi Caryophyllales Familja Aizoaceae

	19
	Caulerpa racemosa
Sinonime: Caulerpa clavifera Caulerpa clavifera var. unifera; Caulerpa feldmannii; Caulerpa obtusa; Caulerpa racemosa f. requienii; Caulerpa racemosa var.; disticha; Caulerpa racemosa var. macrodisca; Caulerpa racemosa; var. unifera; Caulerpa uvifera; Chauvinia clavifera; Fucus clavifer; Fucus racemosus; Fucus uvifer
	Alga rrush
	Algë e gjelbër
Rendi Bryopsidales
Familja Caulerpaceae

	20
	Caulerpa taxifolia
Sinonime: Fucus taxifolius
	Kaulerpa, Alga vrarëse, Alga kaulerpa
	Algë e gjelbër
Rendi Bryopsidales
Familja Caulerpaceae

	21
	Cecropia peltata
	Cekropia, druri pompe
	Bimë
Familja Cecropiaceae

	22
	Cercopagis pengoi
	Pleshti i grepit të peshkut
	Krustace
Rendi Diplostraca Familja Cercopagididae

	23
	Cervus elaphus
	Dreri i kuq
	Gjitar
Familja Bovidae

	24
	Chromolaena odorata
	Bari i Siamit, Kromolena
	Bimë
Familja Asteraceae

	25
	Cinchona pubescens
	Pema e kininës
	Bimë
Familja Rubiaceae

	26
	Clarias batrachus
	Peshku mace që ecën
	Peshk
Familja Claridae

	27
	Clidemia hirta
	Klidemia
	Bimë Familja Melastomataceae

	28
	Codium fragile
Sinonime: Acanthocodium fragile
	Gishtat e detit të Gjelbër
	Algë e gjelbër
Rendi Bryopsidales
Familja Codiaceae

	29
	Coptotermes formosanus shiraki
	Termite nëntokësore e Formosanit
	Insekt
Familja Rhinotermitidae

	30
	Corbicula fluminea
Sinonime: Corbicula manilensis
	Midhje e Azisë
	Molusk
Rendi Veneroida
Familja Corbiculidae

	31
	Cordylophora caspia
	Hidroidi i ujërave të embël
	Knidar,
Rendi Hydroida
Familja Clavidae

	32
	Cortaderia selloana
	Bari i pampasit
	Bimë me lule
Rendi Poales
Familja Poaceae

	33
	Crassostrea gigas
	Stridhe e Paqësorit
	Molusk
Rendi Ostreida
Familja Ostreidae

	34
	Crepidula fornicata
	Bobel uji e rrëshqitshme
	Molusk
Rendi Neotaenioglossa
Familja Calyptraeidae

	35
	Datura stramonium
	Tatull, tatule, lule bualli, rëshull, rodhe, duhan i egër, gishtajë e egër, barkrymash, krahoni i egër
	Bimë
Familja Solanaceae

	36
	Dikerogammarus villosus
	Karkaleci deti vrarës
	Krustace
Rendi Amphipoda
Familja Gammaridae

	37
	Echinocystis lobata
	Kastraveci i egër, molla e egër e balsamit
	Bimë me lule
Rendi Cucurbitales
Familja Cucurbitaceae

	38
	Eleutherodactylus coqui
	Bretkosa e pemës e Karaibeve
	Amfib
Familja
Leptodactylidae

	39
	Elodea canadensis
	Elodea kanadeze, Leshteriku amerikan
	Bimë
Rendi Hydrocharitales, Familja
Fydrocharitaceae

	40
	Ensis americanus
Sinonime: Ensis direktus
	Guaska brisk amerikane
	Molusk
Rendi Veneroidae
Familja Pharidae

	41
	Euglandina rosea
	Kërmilli i trëndafiltë i ujkut
	Molusk
Familja Spiraxidae

	42
	Euphorbia esula
	Qumështore, rryele gjethore
	Bimë
Familja Euphorbiaceae

	43
	Ficopomatus enigmaticus
Sinonime: Mercierella enigmatica
	Krimbi tub
	Anelid, Krimb i segmentuar
Rendi Canalipalpata
Familja Serpulidae

	44
	Fistularia commersonii
Sinonime: Fistularia depressa Fistularia petimba Fistularia tabacaria
	Peshku gojë Flaut i lëmuar
	Peshk Rendi Syngnathiformes Familja Fistularidae

	45
	Halophila stipulacea
Sinonime: Zostera stipulacea
	Salikorne Halofile
	Bimë Rendi Hydrocharitales Familja Hydrocharitaceae

	46
	Harmonia axyridis
	Nuse pashke
	Insekt
Rendi Coleoptera Familja Coccinellidae

	47
	Hedychium gardnerianum
	Xhenxhefil i egër, Xhenxhefili i Kahilit
	Bimë me lule
Rendi Zingiberales
Familja Zingiberaceae

	48
	Hiptage benghalensis
	Hiptagia
	Bimë
Familja Malpigiaceae

	49
	Imperata cylindrica
	Bari Kogon
	Bimë
Familja Poaceae

	50
	Lantana camara
	Butine, Indes
	Bimë
Familja Verbenaceae

	51
	Leucaena leucocephala
	Leukena
	Bimë
Familja Fabaceae

	52
	Ligustrum robustum
	Voshter
	Bimë
Familja Oleaceae

	53
	Linepithema humile
	Milingona e Argjentinës
	Insekt
Rendi Hymenoptera
Familja Formicidae

	54
	Lythrum salicaria
	Bar gjak
	Bimë
Rendi Myrtales
Familja Lythraceae

	55
	Macaca fascicularis
	Majmuni Makao
	Gjitar
Familja Cercopithecidae

	56
	Marenzelleria neglecta
	Krimbi i tokës me rrathë të kuq
	Anelid, Krimb i segmentuar
Rendi Spionida
Familja Spionidae

	57
	Marsupenaeus japonicus
Sinonime: Penaeus japonicus
	Karkalec deti i Kurumasit
	Krustace
Rendi Decapoda
Familja Penaeidae

	58
	Melaleuca quinquenervia
	Melaleuka
	Bimë
Familja Myrtaceae

	59
	Miconia calvescens
	Mikonia
	Bimë
Familja Melastomataceae

	60
	Micropterus salmoides
	Levreku Gojëmadh
	Peshk
Familja Centrarcidae

	61
	Mikania micrantha
	Mikania
	Bimë
Familja Asteraceae

	62
	Mimosa pigra
	Mimosa e zezë
	Bimë
Familja Fabaceae

	63
	Mnemiopsis leidyi
Sinonime: Mnemiopsis gardeni, Mnepsiopsis mccradyi
	Arra e detit
	Ktenofor, Meduze
Rendi Lobata
Familja Bolinopsidae

	64
	Mus musculus
	Miu i shtëpisë
	Gjitar
Familja Muridae

	65
	Musculista senhousia
Sinonime: Arcuatula cf. Senhousia; Modiola senhousia
	Midhje hurme aziatike
	Molusk
Rendi Mytiloida
Familja Mytillidae

	66
	Mustela erminea
	Nuselalë bisht zezë
	Gjitar
Familja Mustelidae

	67
	Myrica faya
	Pema e zjarrit
	Bimë
Familja Myriacae

	68
	Neogobius melanostomus
Sinonime: Gobius affinis; Gobius cephalarges Gobius chilo Pallas Gobius exanthematosus Gobius grosshoizii Gobius lugens Gobius melanio Gobius melanostomus Gobius sulcatus Gobius virescens Neogobius cephalarges Neogobius cephalarges cephalarges Neogobius; melanostomus affinis; Ponticola cephalarges
	Burdullaku i rrumbullakët
	Peshk
Rendi Perciformes
Familja Gobiidae

	69
	Odontella sinensis
	Diatomi kinez
	Algë
Rendi Triceratiales Familja Triceratiaceae

	70
	Oncorhynchus mykiss
	Trofta e ylberit, e brigjeve
	Peshk
Familja Salmonidae

	71
	Opuntia ficus-indica
	Kaktusi dardhë
	Bimë me lule
Rendi Caryophyllales
Familja Cactaceae

	72
	Opuntia stricta
	Fiku i detit i drejtë
	Bimë
Familja Cactaceae

	73
	Oreochromis mossambicus
	Tilapia e mozambikut
	Peshk
Familja Cichlidae

	74
	Oxalis pes-caprae
	Tharbtushe këmbë sorkadhe
	Bimë me lule
Rendi Oxalidales
Familja Oxalidaeceae

	75
	Paralithodes camtschaticus
	Gaforre e Alaskës
	Krustace
Rendi Decapoda
Familja Lithodidae

	76
	Paspalum paspalodes
	Paspalumi kolltuk
	Bimë me lule Rendi Poales
Familja Poaceae

	77
	Percnon gibbesi
	Gaforre këmbëlehtë e Salit
	Krustace
Rendi Dekapoda
Familja Plagusiidae

	78
	Pheidole megacephala
	Milingona kokëmadhe
	Insekt
Familja Formicidae

	79
	Pinctada radiata
Sinonime: Avicula chemnitzii, Meleagrina conomenosi, Meleagrina occa, Meleagrina radiata, "Deshayes" Meleagrina savignyi; Pinctada vulgaris
	Stridhe perlë mbajtëse
	Molusk
Rendi Pteroida
Familja Pteriidae

	80
	Pomacea canaliculata
	Kërmilli i mollës së artë
	Molusk Familja Ampullaridae

	81
	Portunus pelagicus
Sinonime: Neptunus pelagicus
	Gaforre notuese blu
	Krustace
Rendi Decapoda
Familja Portunidae

	82
	Potamocorbula amurensis
	Midhja detare
	Molusk
Familja Corbulidae

	83
	Prosopis glandulosa
	Meskit, Prosopis
	Bimë
Familja Fabaceae

	84
	Prunus serotina
	Qershia e zezë
	Bimë me lule Rendi Rosales
Familja Rosaceae

	85
	Psidium cattleianum
	Guava luleshtrydhe
	Bimë
Rendi Myrtales
Familja Myrtaceae

	86
	Psittacula krameri
	Paraket unazërozë
	Shpend
Rendi Psittaciformes
Familja Psittacidae

	87
	Rattus norvegicus
	Miu norvegjez
	Gjitar
Rendi Rodentia
Familja Muridae

	88
	Rattus rattus
	Miu i kanaleve
	Gjitar
Familja Muridae

	89
	Rhododendron ponticum
	Rododender
	Bimë melule Rendi Ericales Familja Ericaceae

	90
	Rhopilema nomadica
	Kandili i Detit Nomad (endacak)
	Knidar
Rendi Rhizostomeae
Familja Rhizostomatidae

	91
	Robinia pseudoacacia
	Akacie e rreme
	Bimë me lule
Rendi Fabales
Familja Fabaceae

	92
	Rosa rugosa
	Trëndafili japonez
	Bimë me lule
Rendi Rosales
Familja Rosaceae

	93
	Rubus ellipticus
	Mjedër e verdhë e Himalajës
	Bimë
Familja Rubaceae

	94
	Salvelinus fontinalis
Sinonime: Baione fontinalis Salmo canadensis Salmo fontinalis Salmo hudsonicus Salvelinus timagamiensis
	Trofta e detit/e përroit
	Peshk
Rendi Salmoniformes Familja Salmonidae

	95
	Saurida undosquamis
Sinonime: Saurida argyrophanes; Saurida grandisquamis Saurida tumbil
	Peshku hardhucë dhëmbë furçë
	Peshk
Rendi Aulopiformes Familja Synodontidae

	96
	Schinus terebinthifolius
	Pema e piperit brazilian
	Bimë Familja Anacardiaceae

	97
	Siganus rivulatus
Sinonime: Amphacanthus rivulata Amphacanthus sigan Amphacanthus siganus; Scarus rivulatus Scarus siganus Siganus nebulosa Siganus nebulosus Siganus siganus Siganus spinus Teuthis rivulata Teuthis rivulatus Teuthis sigan Teuthis sigana Teuthis siganus
	Peshku lepur
	Peshk
Rendi perciformes
Familja Siganidae

	98
	Spartina anglica
	Bar orizi, bar korde e zakonshme
	Bimë me lule
Rendi Cyperales
Familja Poaceae

	99
	Spathodea campanulata
	Pema e tulipanit afrikan
	Bimë Familja Bignoniaceae

	100
	Sphagneticola trilobata
	Vedelia, Sfagnetikola
	Bimë
Familja Asteraceae

	101
	Stizostedion lucioperca
	Luçiperka
	Peshk
Familja Percidae

	102
	Sturnus vulgaris
	Cerloi i zi Pikalosh
	Shpend
Familja Sturnidae

	103
	Tamarix ramosissima
	Marine
	Bimë
Familja Tamaricaceae

	104
	Undaria pinnatifida
Sinonime: Alaria pinnatifida; Alaria amplexicaulis Ulopteryx pinnatifida
	Alga vakam
	Algë
Rendi Laminariales
Familja Alariaceae

	105
	Vespula vulgaris
	Grerëz e zakonshme
	Insekt
Familja Vespidae

	106
	Xanthium spinosum
	Rrodhe
	Bimë
Familja Asteraceae




SHTOJCA II
LLOJET E HUAJA NËN VËZHGIM
	Nr.
	Emri shkencor
	Emri shqip
	Përkatësia taksonomike
	Shkalla e invazionit*

	1
	Abutilon theophrasti
	Pambuk i egër, këmacës
	Bimë
Familja Malvaceae
	2

	2
	Acacia dealbata
	Mimozë
	Bimë
Familja Leguminosae
	2

	3
	Acer negundo
	Panjë amerikane
	Bimë
Familja Aceraceae
	1

	4
	Albizia julibrissin
	Lule pavode
	Bimv
Familja Leguminosae
	1

	5
	Amaranthus albus
	Nenë e bardhë, dervish
	Bimë
Familja Chenopodiaceae
	1

	6
	Amaranthus retroflexus
	Nenë e spërveshur, nenë e përveshur, nenë, luleçurani, nenë kallishte, bar llapush
	Bimë
Familja Chenopodiaceae
	1

	7
	Ameiurus nebulosus
	Kokëmadhi kaf
	Peshk
Familja Ictaluridae
	1

	8
	Amorpha fruticosa
	Skerbull, shfenc
	Bimë
Familja Leguminosae
	2

	9
	Aristichthys nobilis
	Krapi kokëmadh
	Peshk
Familja Cyprinidae
	2

	10
	Aster squamatus
	Aster luspor
	Bimë
Familja Asteraceae
	2

	11
	Azolla filiculoides
	Azollë fillngjashme
	Bimë
Familja Azollaceae
	1

	12
	Brachiaria eruciformis
	Brakarie si larvë
	Bimë
Familja Poaceae
	1

	13
	Carassius auratus gibelio
	Krapi prusian
	Peshk
Familja Clupeidae
	1

	14
	Carassius carassius
	Krapi krucian
	Peshk
Familja Clupeidae
	2

	15
	Chenopodium ambrosioides
	Çaj meksikan
	Bimë
Familja Chenopodiaceae
	1

	16
	Conyza canadensis
	Koniza e Kanadasë
	Bimë
Familja Asteraceae
	2

	17
	Ctenopharyngodon idellus
	Krapi i barit
	Peshk
Familja Cyprinidae
	1

	18
	Cupressus sempervirens
	Selvi
	Bimë
Familja Cupresaceae
	2

	19
	Cyprinus carpio
	Krapi i zakonshëm
	Peshk
Familja Cyprinidae
	2

	20
	Dreissena polymorpha
	Molusku zebër
	Molusk
Familja Dreissenidae
	1

	21
	Echinochloa crus galli
	Muhar, kostrevë
	Bimë
Familja Poaceae
	1

	22
	Elaeagnus angustifolia
	Hunap gjethengushtë
	Bimë
Familja Elaeagnaceae
	1

	23
	Eleusine indica
	Eleuzinë e Indisë
	Bimë
Familja Poaceae
	1

	24
	Erigeron canadensis
	Erigeron i Kanadasë
	Bimë
Familja Asteraceae
	2

	25
	Eucalyptus camaldulensis
	Eukalipt me sqep
	Bimë
Familja Myrtaceae
	1

	26
	Eucalyptus globulus
	Eukalipt rruzullor
	Bimë
Familja Myrtaceae
	1

	27
	Galinsoga parviflora
	Galinsogë lulevogël
	Bimë
Familja Asteraceae
	2

	28
	Gleditsia triacanthos
	Glediçe me tri gjemba
	Bimë
Familja Leguminosae
	1

	29
	Gomphocarpus fruticosus
	Pambuk i egër
	Bimë
Familja Asclepiadaceae
	1

	30
	Helianthus tuberosus
	Mollë e dheut, mollëdheu, orashkë, shallagonë, lule kala, lule dhëndri, sekull, luledielli me zhardhok, rrep
	Bimë
Familja Asteraceae
	2

	31
	Hyphophtalmichthys molitrix
	Krapi i argjendtë
	Peshk
Familja Cyprinidae
	2

	32
	Juncus tenuis
	Kulmak i hollë
	Bimë
Familja Juncaceae
	1

	33
	Maclura pomifera
	Maklurë
	Bimë
Familja Moraceae
	1

	34
	Megalobrama amblycephala
	Krapi vuçigan
	Peshk
Familja Cyprinidae
	1

	35
	Megalobrama terminalis
	Amur i zi
	Peshk
Familja Cyprinidae
	1

	36
	Melia azederach
	Melie azedarake, tespi, pemë uratë
	Bimë
Familja Meliaceae
	1

	37
	Mirabilis jalapa
	Lule akshami
	Bimë
Familja Nyctaginaceae
	1

	38
	Oenothera biennis
	Enotherë dyvjeçare
	Bimë
Familja Onagraceae
	2

	39
	Oryctolagus cuniculus
	Lepuri evropian
	Gjitar
Familja Leporidae
	1

	40
	Parabramis pekinensis
	Amuri i bardhë
	Peshk
Familja Cyprinidae
	1

	41
	Parthenocissus quinquefolia
	Partenocizë pesëgjetheshe
	Bimë
Familja Vitaceae
	1

	42
	Passiflora caerulea
	Lule sahati
	Bimë
Familja Passifloraceae
	1

	43
	Perca fluviatilis
	Perka
	Peshk
Familja Cyprinidae
	1

	44
	Phytolacca americana
	Çapëz amerikane
	Bimë
Familja Phytolaccaceae
	1

	45
	Pittosporum tobira
	Pitosporë
	Bimë
Familja Pittosporaceae
	1

	46
	Punica granatum
	Shegë
	Bimë
Familja Punicaceae
	1

	47
	Ricinus communis
	Ricin
	Bimë
Familja Euphorbiacea
	1

	48
	Schinus molle
	Dru i piperit
	Bimë
Familja Anacardiaceae
	1

	49
	Silurus glanis
	Peshku silur
	Peshk
Familja Siluridae
	2

	50
	Solanum nigrum
	Ikër, idhnakth, idhnakth i zi, rrushzogu
	Bimë
Familja Solanaceae
	1

	51
	Sophora japonica
	Soforë e Japonisë
	Bimë
Familja Leguminosae
	1

	52
	Sorghum halepense
	Tallë e halepit, tallë, vulër
	Bimë
Familja Poaceae
	2

	53
	Tagetes minuta
	Lule kadife, luleimtë
	Bimë
Familja Asteraceae
	1

	54
	Tilapia spp
	Tilapia
	Peshk
Familja Cichlidae
	1

	55
	Tinca tinca
	Tinka
	Peshk
Familja Cyprinidae
	1

	56
	Tropaeolum majus
	Tropeolë e madhe
	Bimë
Familja Tropoeolaceae
	1

	57
	Wisteria sinensis
	Lulevile
	Bimë
Familja Leguminosae
	1

	58
	Yucca aloifolia
	Juca gjethealoe
	Bimë
Familja Liliaceae
	1


* Shkalla e invazionit: 2 = invaziv, por për momentin jo i rrezikshëm; 1 = mjaft i përhapur, sjellja në ekosistem duhet të monitorohet.


SHTOJCA III
FORMATI I LEJES PËR KËRKIMIN SHKENCOR DHE RUAJTJEN EX-SITU TË LLOJEVE TË HUAJA INVAZIVE
REPUBLIKA E SHQIPËRISË
MINISTRIA E TURIZMIT DHE MJEDISIT
LEJE
për mbajtjen dhe trajtimin e llojeve të huaja invazive në mbajtje të izoluar
(neni 10 i vendimit nr. ___, datë ___.___.2026, të Këshillit të Ministrave)
	1.
	Numri i lejes dhe data e lëshimit
	

	2.
	Autoriteti lëshues (emri, adresa, kontakti)
	

	3.
	Subjekti mbajtës i lejes (emri, adresa, numri i identifikimit, personi përgjegjës)
	

	4.
	Adresa dhe përshkrimi i mjediseve të mbajtjes së izoluar
	

	5.
	Lloji/llojet e huaja invazive (emri shkencor dhe emri i zakonshëm)
	

	6.
	Kodet e Nomenklaturës së Kombinuar (kur ekzemplarët futen në territor)
	

	7.
	Numri ose vëllimi maksimal i ekzemplarëve të lejuar
	

	8.
	Qëllimi i lejes: ☐ kërkim shkencor ☐ ruajtje ex-situ ☐ prodhim shkencor dhe përdorim mjekësor ☐ tjetër (neni 12 pika 6)
	

	9.
	Mënyra e shënjimit ose e identifikimit të ekzemplarëve (për kafshët)
	

	10.
	Kushtet e transportit drejt dhe nga mbajtja e izoluar
	

	11.
	Kushtet dhe kufizimet e posaçme të lejes
	

	12.
	Plani i emergjencës i miratuar (numri dhe data)
	

	13.
	Afati i vlefshmërisë
	

	14.
	Nënshkrimi i personit të autorizuar dhe vula
	



Kjo leje i shoqëron në çdo kohë ekzemplarët të cilëve u referohet, kur ata mbahen, futen në territor dhe transportohen. Leja nuk përjashton mbajtësin nga detyrimet e tjera sipas legjislacionit në fuqi.

